
Si no percura pa un solucion p'e ilegalnan 

PRONTO MORTO LO CAY 




NO ta prome biaha, pero ya caba ta varios biaha, cu 
mester pidi asistencia policial pa yuda na calma ile- 
galnan cu ta deteni e.o. na Sabana Berde. Mayoria di 
nan ta Venezolano y ayera manera a ser declara, un 
miembro di Guarda nos Costa lo a maltrat’e a pone cu 
demas paisononan a rebeldia, a ranca kibra un di e 
curanan. Por a constata cu hopi di nan tabata masha 
rabia, y ta di opinion cu nan derechonan ta ser viola, 
pasobra nan a ser gara ilegal ta traha, nan ta sera. 
Pero mester tin un limite, de lo contrario e ta bira vio- 
lacion di nan derecho. 


No tin un Huez cu a dicta cu nan mester ta sera (pa 
cuanto tempo). Si e situacion aki perdure no spanta 
cu un dia nan lo lanta cu consecuencia cu hasta morto 
lo por cay. Te awor GNC ta haya asistencia di Polis, 
pa calma e situacion. Ayera mester admiti cu e Polis 
na mando, a sa di papia cu e “detenidonan” y na un 
manera tactico a convence nan pa bolbe den nan cel, 
sin mester a usa forza bruto, pa cual tabatin hopi Po- 
lis presente. Pero e hendenan aki tambe tin un limite. 
Dios spar tur hende y ban busca un solucion contra e 
“abusonan” cu tin. Ban evita lo peor!!! 

AZV ta reacciona riba articulo: 

"AZV a laga nos sin manera pa sobrebibi" 
y Cortamento di gasto di AZV ta cuminsa 
afecta localnan na Colombia" 


ACTUALMENTE AZV tin algun pashent ainda na Co- 
lombia. Entre nan algun caso sumamente excepcional 
debi na nan condicion medico. 

Lamentablemente, AZV mester tuma decisionnan dificil 
despues di a haya e instruccion di Hulanda pa corta e 
gastonan di AZV cu 5 miyon florin pa luna inmediato. 

EVALUACION 

Dentro di esaki, AZV a analisa tur scenario y a scog’e 
pa percura cu e tratamentonan medico ta keda lo mas 
intacto posibel. Bisando esey, AZV a opta pa corta den al- 
gun di e cosnan ‘extra’ cu pa algun aña AZV tabata duna, 
pero cu realmente no ta un obligacion di AZV pa duna pa 
motibo cu esaki no ta stipula den Ley AZV. 

APORTE FINANCIERO 

Un di esakinan t’e aporte financiero, esta e daggeldver- 
goeding cu AZV ta duna pashent y of acompañte social 
ora nan bay pa cuido medico den exterior. 

Awor AZV mester a tuma un decision pa corta e daggeld- 
vergoeding di pashent cu 50%. Adicionalmente AZV mes- 
ter elimina e daggeldvergoeding di e acompañante social 
por completo, unda ta importante pa tene na cuenta cu e 
daggeldvergoeding no ta un entrada. 

E ta un aporte cu a wordo duna den temponan bon y for 
di punto di bista social/humanitario. 

CASO SPECIFICO 

E caso di e yiu di crianza di señora Ana Bermudez ta un 
caso medicamente hopi complica. Y aunke AZV no ta gus- 
ta comenta tocante niun cliente/pashent publicamente, 
tog ta haya cu ta na su lugar pa duna un reaccion cortico. 
Hustamente p’e motibo aki y pa hopi otro pashent, e en- 
foke di AZV ta keda riba percura p’e cuido medico cual e 
asegurado (e pashent) tin derecho riba dje keda intacto. 



AJgemene ZÉ&ktekosten Verzekering 


Den caso di cuido medico den exterior, esey t’e caso. AZV 
ta keda cubri e tratamento of cuido medico. 

DEFINICION DI APORTE PROPIO 

E decision pa kita e aporte financiero di acompañante 
social den exterior ta uno dificil. Sin embargo, ningun 
momento e aporte financiero aki por wordo mira como 
un ‘entrada’ por ehempel for di e relacion di dunador di 
trabou y empleado. 

Den e sentido ey, AZV ta keda hopi cla un biaha mas: e 
aporte financiero pa cuido medico den exterior su rol ta 
keda di un aporte (bijdrage) es decir ‘un suma chikito pa 
yuda den gastonan di cuminda y awa’. 

SOLUCION 

AZV ta den combersacion cu e voogd oficial di e mucha 
p‘asina yega na un solucion, cual solucion AZV ta premira 
cu lo mester wordo busca den otro area. Pa tur otro caso 
ta conta igual, AZV ta premira cu e solucion lo mester 
wordo busca den otro area. 

Por FIN tinTerapia di Convulcion Electrico (ECT) na Aruba 

RESPALDO, ImSan y AZV hunto a traha duro pa realisa esaki 




ECT ta un tecnica hopi moderno den e tratamento di varios 
disturbio psikiatrico grave cu por forma un peliger of cu, no 
obstante e uso di remedi pa largo tempo, no ta duna cura ni 
mehoracion. 

Ta trata mas tanto di disturbionan di depresion, mania of un 
combinacion di e disturbionan aki. 

Den casonan di atento di suicidio, catatonia, psicosis, y 
condicion di alimentacion sumamente grave, e terapia di ECT 
por ta di urgencia y por salba un bida. Tambe e terapia di ECG 
por forma parti di un tratamento, por ehempel den casonan di 
disturbionan cu psicosis manera schizofrenia, den caso di 
otro disturbionan psikiatrico of condicionnan fisico. Den caso 
di algun disturbio psikiatrico infrecuente, e terapia di ECT por 
salba bida. 

For di un investigacion recien y internacional a keda demostra 
cu cerca hendenan cu ta sufri di un disturbio di depresion 
70.6% tabatin un resultado positivo favorabel y cerca 50.9 % 
por hasta papia di un cura di depresion. 

Den caso di depresion cu caracteristicanan psicotico, e 
cifranan ta miho ainda: aki e percentahe di reaccionnan 
positivo y favorable ta 78.9% y esnan cu a cura ta 57.8% 

Tin hopi storia tocante e terapia di ECTcu ta incorecto; mayoria 
di nan ta papia di e trato inhumano cu e ta wordo duna y ta 
insinua cu e terapia ta haci daño na e curpa y mente di hende. 
Esaki ta absolutamente incorecto. 

E terapia moderno di ECT ta un tratamento “safe” y sigur cu, 
naturalmente, y manera tur otro tratamento medico, tinbiaha 
por duna efectonan secundario Despues di un sesion, e 
efectonan secundario mas comun ta, un poco dolor di cabes, 
dolordi musculonan of mariamento. Problemanan di memoria, 
cu casi semperta pasahero, ta presenta cerca, no mas cu 10 
% di e clientenan. ECTta tuma luga bou di anestesia y manera 
tur anestesia por spera efectonan secundario. E efectonan 
secundario di anestesia ta poco comun y awendia nan tambe 
bon tratabel durante e sesion. Efectonan secundario serio 
di ECT ta poco comun y posibelmente menos comun cu e 
efectonan secundario di medicamentonan. 

Desde 1938 ta aplica ECT. For di principio, naturalmente, 
tabata tin hopi cambio y mehoracion pa por a yega na e 
momento actual ( 82 aña despues) na unda cu e tecnica ta 
completamente controla cientificamente. 


Dokternan a cuminsa cu ECT na 1938 despues cu nan a ripara 
cu pacientnan psikiatrico tabata sufri hopi menos di epilepsia 
Nan a cuminsa purba pa lanta episodionan epileptico cerca 
hende uzando diferente substancia manera por ehempel cu 
insulinaykamfer. . Esakinanatrecehopiefectonansecundario 
te ora a pensa pa stimula un episodio epileptico mediante un 
shock electrico leve. Rapidamente a descubri cu hopi di e 
disturbionan psikiatrico tabata mustra mehoracion despues 
di a crea den un episodio epileptico. 

Durante tratamento di ECT e cliente ta den e sala di operacion. 
Eynan e ta bou di anestesia cu un relahante muscular. Ta duna 
e cliente shocknan electrico hopi leve via su craneo den su 
celebro.. Esaki ta causa un episodio epileptico cortico cu tin 
su efecto curativo ariba por ehempel e depresion. Un session 
asina ta tuma luga dos biaha pa siman. 

E cliente ta pasa un rato hopi cortico den e sala di operacion 
y su recupercion ta bay hopi lihe. Den exterior un ECT ta tuma 
luga policlinicamente, despues di e recuperacion e cliente por 
bay su cas bek y den caso di un recuperacion suficiente e por 
baybeksu trabou. 

Durante e ultimo 20 añanan clientenan di Aruba mester a 
biaha pa Corsou pa tratamento di ECT. Na Corsou den e sala 
di operacion di e hospital bieu St. Elizabeth psikiatranan di 
MaatschapPsychiatrie tabata duna e terapia di ECT. 

Nos clientenan di Aruba tabata keda interna den PAAZ di e 
hospital pa mas of menos 6 siman. E psikiatranan di e ECT 
di Corsou, Frans Heytelman y Glen Matroos, Semper a duna 
un calidad hopi halto di trabou. Clientenan di Aruba cu tabata 
bay den mal condicion mayoria biaha tabata bin bek recupera. 
E baymento Corsou den un condicion asina malo y sin e 
sosten di famia, semper tabata un peso hopi grandi. Tambe 
e wardamento pa bo turno pa bin na remarca pa e tratamento 
tabata pisa pa nos hendenan. 

Actualmente den un colaboracion entre AZV, cu cooperacion 
di anestesistanan Dr Posner y Dr Alders y e acercamento 
constructivo di e director di IMSAN Dr Joel Rainherc y su team 
hopi profesional, a crea e posibilidad pa Respaldo inicia cu e 
terapia di ECT na Aruba mes. 

E crisis di Corona a postpone e yegada di e aparato pero e la 
yega diabierna 19 di juni 2020. Respaldo tin 4 psikiatra den 
servicio cu experiencia amplio cu ECT. Un psikiatra nobo, 
Sra dr. Tamara Falconieri, ta lidera e proceso y tres otro 
psikiatranan lo reemplase ora ta necesario. E anestesistanan 
di IMSAN tambe tin exeriencia cu e tecnica nobo aki . Tur 
protocol necesario pa garantisa siguridad di clientenan ta 
traha y ta “in place”. 

Despues di yegada y instalacion profesional di e aparato di 
ECT, e momento a yega pa incia e adicion nobo y valioso pa 
psikiatria na Aruba. 

Lo por dura algun luna mas prome cu e prome sesion por 
tuma luga, pero cu e ta bay cuminsa awo ta sigur. 

Den futuro cada aña diferente cliente lo beneficia di e terapia 
aki y lo sufri menos tempo di nan deprecion of otro disturbio. 

Grupo grandi di detenidonan na Guarda Nos Costa 
a rebelia y tabata grita pa 'Solucion" 




DIALUNA merdia pa mas o menos 2:30 personal di Guarda nos 
Costa ta bati alarma grandi, pa un grupo di mas o menos 50 de- 
tenido cu a start un problema. 

Den e grupo aki tabatin cu a cende candela, pero esaki lo a wordo 
paga mesora. 



Esnan cera na Sabana Berde mayoria ta Venezolano, cu lo a cay 
deteni pa tin e status di ilegal. 

Entrenan tin cu a sali di K.I.A cu mester a wordo manda mesora 
Venezuela, pero no por bay y no por haci nada otro di tene nan cera 
na Guarda Nos Costa. E detenidonan tabata grita na nan idioma 
“Solucion Solucion”, esaki tabata sosode den coro. 

Tin tabata lanta paña y mustra y tambe bisa cu nan lo a wordo 
gedal/maltrata. 

Despues di algun rato algun Polis a bay paden y a papia cu e “lider” 
o sea un cu tabata para dilanti ta grita mas duro y lantando e resto 
di e grupo. A papia cu ne y nan a bay patras lagando tog un grupo 
grandi protestando. 

Aki nos ta mira un situacion cu ta keda ripiti, algun siman atras 
tabata mesun situacion. Y nos ta premira cu di e manera aki e lo 
bay keda, tanten cu no por mandanan nan pais bek. 

E cantidad di detenido a surpasa e capacidad di Guarda nos Costa, 
y segun nos a compronde lo mester prepara Huis van Bewaring na 
Dakota pa acomoda un grupo. 

Kizas esaki lo por alivia e tipo di incidentenan aki cu ta presenta 
cada tanto siman. 

Dialuna atardi un of mas persona cu tabata protesta a wordo de- 
teni y hiba for di e Sabana Berde, unda nan lo wordo cera den un 
cel na Warda di Polis. Posiblemente pa nan calma nan mes. 

Minister Glenbert Croes: 

10 Mil hende a cobra FASE 



Gobierno diAruba 


E mandatario encarga cu ehecucion di FASE reciente- 
mente a anuncia cu tin mas di 10 mil hende cu a cobra 
FASE. Via transferencia bancario un total di 9779 a 
ricibi un of mas pago. Via Departamento di Asunto So- 
cial cu ta encarga cu pagonan en efectivo alrededor di 
260 hende a haya pago surpasando e total di 10 mil 
persona. Den mesun rosea e mandatario a reconoce cu 
ainda tin hopi cu no a haya pa diferente motibo. 

Minister Glenbert Croes ta admiti cu ainda mester me- 
hora e servicio di FASE. E gritonan di ayudo ta un in- 
dicacion cu tin indignacion eyfo pa cu cierto servicio di 
FASE. E keho mas fuerte t’e falta di comunicacion. 


“Mi ta asumi responsabilidad pa e problemanan, pero 
alabes mi ta asumi responsabilidad p’e solucionnan 
den cuadro di FASE p’asina cada aplicante di FASE cu 
ta califica, por haya su yudansa tur luna” e mandatario 
a expresa. 

Pa por cumpli cu informacion cu e aplicantenan tin 
derecho riba dje, e mandatario a busca solucion y a 
fortifica e call-center na servicio di tur e aplicantenan. 
Tambe a habri un pagina di FASE riba facebook unda 
cu tur hende por acudi cu su preguntanan. 

Pero a pesar di e kehonan, e mandatario ta manda un 
reconocimento special di gratitud n’e team di FASE, 
DPL, SVB, DAS, Censo y Directie Financién cu desde 
institucion di FASE ta trahando incansablemente, dia 
aden adia afo hasta fin di simannan, p’awe por anuncia 
cu 10 mil hende a haya e ayudo di emergencia di Gobi- 
erno esta FASE. 

“E trabou di e team di FASE tabata for di principio un 
trabou extraordinario.” Mientras tanto tabatin mas di 
13 mil aplicacion individual y alrededor di 3000 aplica- 
cion di ZZP. Pa por a procesa, screen y zefta individual- 
mente 16 mil+ aplicacion den un luna y mey di tempo 
tabata un tarea sobrehumano. Pero e team a logra y te 
awor, mas di 10 mil persona a bin na remarca caba. 

“Un palabra di gratitud enorme p’e trabou incansabel 
desplega. Un disculpa profundo pa tur fayo cometi. 
Mescos cu mi a asumi responsabilidad di por ofrece un 
FASE na tur cu a perde trabou y/of entrada, igual mi ta 
asumi responsabilidad pa sigui busca solucion pa tur 
cu tin derecho riba dje, pa por haya su ayudo financiero 
for di Gobierno di Aruba.” 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com fflFI www.facebook.com/awemainta 583=1400 á 583 = 1444 


” — —^ 























AWEMainta 


Diamars, 23 Juni 2020 


Minister Glenbert Croes a anuncia: 


FPNC lo haya 750 mil pa por reparti pakete di cuminda 


E crisis ocasiona pa Covid a afecta Aruba di un forma nunca antes 
bisto. Un crisis cu a bin sin un manual di instruccion, pero cu un 
Gobierno cu a tuma accion inmediato despues di e prome caso an- 
uncia riba 13 di maart. 

A tuma e precaucionnan necesario pa sigura salud di nos pueblo. 
Tambe a tuma e pasonan necesario pa sali na vanguardia di nos 
hendenan cu lo perde nan trabou. 

Gobierno a premira cu un 37 mil persona lo a keda di un dia pa 
otro sin entrada. Tin algun compania cu a keda paga nan emplead- 
onan. Pero pa mayoria esaki no tabata posibel. Gobierno a tuma e 
medidanan necesario pa captura e efecto- y consecuencianan. 

A anuncia FASE y manera tur hende sa, ya mientrastanto tin 10 
mil hende cu a cobra FASE 1 of 2 biaha. Gobierno a anuncia un 
periodo di gracia di 3 luna di WEB cu Elmar. Banconan mesora a 
ofrece tambe un periodo di gracia di 3 luna. 

Gobierno a anuncia un proceso acelera pa aplicacion di Bijstand. 
Gobierno a haci un yamada riba huurdo di cas y apartamentonan 
pa nan consideracion y comprension. 




-Mainta 

#1 Online 


PARTICIPACION IM PORTANTE 


En conexcion cu esituation actual di e Virus Covid-19 
nos di AWEM ainta ta pidi cooperacion 
di nos clientenan, pa tuma contacto cu nos 
via nos e-mail nan; 
noticia@ awemainta.com 
toko@ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB #22982600. 

Danki pa e cooperacion di semper. 


A introduci MKB como tambe Subsidio di 
Salario pa sigura cu trahadornan ta keda 
cu nan trabou. 

Y pa completa e circulo di ayudo, Minis- 
ter Glenbert Croes siman pasa a anuncia 
cu Parlamento di Aruba unanimamente a 
aproba un ayudo substancial di 750 mil flo- 
rin pa Fundacion pa nos Comunidad. Esaki 
pa ofrece ayudo den forma di pakete di cum- 
inda n’esnan cu mester di dje. 

Na mes momento e mandatario a haci un 
yamada di concientisacion pa tur hende re- 
alisa cu ainda nos no a sali for di e crisis 
aki. E responsabilidad di recuperacion ta 
uno colectivo y hunto so nos lo por yuda nos 
pais recupera. 

Minister Glenbert Croes a haci un apela- 
cion riba e solidaridad humano haciendo e 
reflexion pa ta bon conciudadanonan. 

florin mas, bo por gana e $ 3 * 

530 . 

* flf1.430.000,- +flfl. 100.000,- 

Benta ta sera 6:30 pm y sorteo ta 6:45 pm CXXT& 


Minister Dcingui Oduber 

Gobierno lo brinda servicio di transporte pa pashentnan 
cu ta dialisa cu no tin of no por paga transporte 

mientras cu "comision zorgtoeslag" lo yega na un maneho definitivo pa alivia peso financiero 


Gobierno di Aruba a institui un 
comision cu ta yama “Commissie 
Zorgtoeslag”. Cu ta consisti di AZV, 
SVb, Minister di Turismo, Salud 
Publico y Deporte, DIMP, DAS y 
DWJZ. E comision aki su tarea ta 
bay pa duna conseho na Ministe- 
rio di Turismo, Salud Publico y De- 
porte con pa introduci “zorgtoeslag” 
pa pashentnan den exterior cu ta 
bay ricibi 50% menos di e daggeld 
vergoeding manera a wordo anun- 
cia anteriormente. 

Tambe lo conseha con pa introduci e 
zorgtoeslag pa begeleiders cu e ver- 
goeding a wordo elimina completo. 
Pa vang op e transporte pa perso- 
nanan cu no ta wordo cubri mas pa 
AZV y eigen bijdrage. 

E intencion ta p’e comision aki bin 
cu un conseho dentro di dos siman 
p’asina por dicidi kende ta bin den 
remarke p’e posibel “zorgtoeslag” 
aki.Importante ta pa nos vang op e 
personanan mas vulnerabel den co- 
munidad cu ta wordo afecta pa cu 
e decisionnan cu Hulanda e exigi 
Gobierno di Aruba tuma pa reduci 
e gastonan di AZV. A pesar cu nos 
tin instruccionnan pa sigui di Hu- 
landa, tog Gobierno di Aruba y AZV 
a purba na tur momento na garan- 
tiza e continuidad di cuido. 


Mester remarca si cu hopi di e con- 
tinuidadnan aki no ta regla den 
ley. Por ehempel na momento cu 
un pashent y begeleider bay den 
exterior AZV tabata duna nan un 
vergoeding, cu no ta regla den ley, 
pero a bira un custumber y esaki ta 
conta mescos p’e transporte. 

Minister Dangui Oduber kier pa 
pone enfasis cu transporte p’e pash- 
entnan cu ta dialisa ta sigui wordo 
cubri pa AZV si nan ta “bedliggende 
pashent”, pashent den rolstoel y/of 
ta pashent cu no por cana. 

Pa tur otro pashent ta wordo spera 
cu sea un familiar of nan mes por 
paga pa un transporte. 

Na mesun momento Gobierno di 
Aruba a bin cu un opvang cu ya caba 
ta andando den bon coordinacion cu 
ImSan y Hospital cu ta bay percura 
pa na tur momento tin transporte 
pa sea ta un pashent cu ta biba di 
un pensioen di SVb, cu ta biba di 
bijstand cu no tin ningun familiar 
cu por transporta nan y cu tampoco 
lo por paga pa un servicio di trans- 
porte. 

Esaki pa garantisa e continuidad di 
dialyse pa tur pashent. 



E servicio di transporte aki p’esnan 
cu no por carga e peso propio, Gobi- 
erno di Aruba lo vang op, mientras 
cu e comision “zorgtoeslag” lo bin cu 
un conseho definitivo con pa atende 
cu e transporte despues di e tempo 
aki. 

Gobierno lo ta pendiente di e comis- 
ion “zorgtoeslag” p’e categoria di 
esnan cu lo bin den remarke cu e 
sumanan corespondiente cu lo bin 
na remarke pe pa cada categoria. 

Cu esaki pashentnan por sinti nan 
mes mas trankilo cu e servicio di 
transporte lo wordo brinda na nan 
si no por carga e peso financiera- 
mente of por medio di ayudo famil- 
iar. 

Ta wordo spera cu famianan lo coop- 
era pa yuda transporta pashentnan 
cu tin e forma pa wordo transporta. 

Glenbert Croes: 

Gobierno ta extende FASE cu 3 luna mas 




DIA 13 di maart Aruba a wordo confronta cu su 
promecasodi Covid-19. Desdeediaey epesadiya 
a cuminsa. Un pa un nos tur tabata testigo con e 
negoshi, restaurant y hotelnan na Aruba a paga 
nan luznan. Tur mester a dal porta cera cu e 
consecuencia cu alrededor di 37 mil hende a perde 
di un dia pa otro nan entrada mensual. 

Dia 19 di maartsin ria, M inister GlenbertCroes a 
anuncia Fondo di Asistencia Social di Emergencia 
- FASE. Sin sa con, sin sa di unda, pero un cos 
p'e mandatario tabata sigur: M ester sali na ayudo 
y vanguardia di nos hendenan cu a perde entrada 
sin expectativa di recuperacion. 

Dia 20 di rnaart www.fasehelpdesk.com a bay den 
operacion. Y desdeediaey continuamentea bin ta 
evalua, re-evalua, adapta, suavisa pa por acomoda 
lo mas hopi hende cu ta posibel cu e ayudo y 
asistencia di FASE. 

Dia 20 di maart mes Minister Glenbert Croes a 
anuncia cu ta crea un proceso adapta y mas liher 
pa tur hendenan di nacionalidad H ulandes cu no ta 
bin na remarca pa FASE, por aplica pa Bijstand. 

E prome aplicacionnan pa FASE a cuminsa drenta 
dia 20 di maart mes, di cual mayoria na principio 
tabata incompleto. 

Mirando cu ta den practica tabata acumulando 
experienciaconmihoratendecuesaki,emandatario 
ta reconoce cu den e proceso algun cos a bay robes 
causando tardansa enorme. Pero ta subraya tambe 
cu ta pa prome biaha den existencia di nos pais cu 
Aruba ta pasa den un crisis d magnitud aki unda 
cu sigur 90% di nos poblacion trahador ta perde 
trabou y/of entrada. 

FASE no a bin cu un manual di instruccion. Y na 
caminda nos a bin ta prescribi e proceso. 

"Nos a siña di locual a bay robes na comienso y 
ta drechando esaki den un proceso cu ta dinamico 
y adaptabel na condicionnan nobo tur dia", e 
mandatario a expresa. 

Dia 19 di juni despuescu M inister GlenbertCroes 
aanunciacu 10 mil hendea hayaeayudo di FASE 
un of dos biaha, el anuncia cu Gobierno di Aruba 
ta extende FASE cu 3 luna mas. 

Stof di Sahara y su efecto riba bo salud 

Departamento Meteorologico di Aruba re- 
cientemente a saca un comunicado riba e 
fenomeno di naturalesa referi como “Sa- 
hara Dust” y con esaki lo afecta nos at- 
mosfera. 

E fenomeno aki no ta nada nobo, e ta sos- 
ode na mas cu un ocacion pa aña na mo- 
mento cu e stof di Sahara ta wordo trans- 
porta atrabez di aire pa nos region. 

Segun Servicio Meteorologico di Aruba e 
temporada aki e cantidad di stof den nos 
atmosfera ta hopi mas cu normal cu ta 
ocaciona cu e kehonan por ta mas severo. 

Cu yegada di e stof aki, nos por experen- 
cia aumento den kehonan relaciona cu 
malesanan respiratorio. Esaki debi cu e 
aire ta consisti di hopi mas stof cu nos ta 
custumbra cune. 

Esnan cu ta sufri di malesanan respirato- 
rio manera bronkitis, alergie of sinus por 
presencia aumento den nan sintomanan 
manera dificultad pa hala rosea, precion 
den pecho, hopi tosamento, grawatamen- 
to di cuero y wowo. 

Stof di Sahara ta ocaciona tambe cu tem- 
po ta bira mas calor pa cual motibo ta re- 
comenda pa bebe mas likido durante dia 
pa tene e curpa hidrata. 

Como Departamento di Salud Publico nos 
ta conseha tur persona cu ta sufri di un 
of otro malesa respiratorio pa percura pa 
tin nan medicamentonan na nan alcanse 
na tur momento y tuma esakinan manera 
dokter ta prescribi. 

Haci superficienan limpi mas frecuent- 
emente como cu stof ta drenta cas, kam- 
ber y oficina a pesar cu esaki por ta sera. 

Evita di haci actividad fisico den aire liber 
den e dianan benidero y si tuma nota cu e 
sitomanan ta empeora, tuma contacto cu 
bo dokter di cas pa un consulta. 



Monumentsfund 

A R U B A 

De Stichting Monumentenfonds Aruba is voornemens in het 
openbaar aan te besteden het project: 

Onderhoud 2020 Schelpstraat 36-38 (Henriquez Pand) 

Korte Omschriivinq van het werk: 

Reparatie pleisterwerk op diverse locaties zowel binnen 
als buiten het gebouw.Schilderwerk van de binnenzijde waar 
pleister reparatie is uitgevoerd. Schilderwerk van het 
gehele gebouw aan de buitenzijde, inclusief de tuinmuur. 

Reparatie en vernieuwen van het houten balkon 

Het bestek is vanaf maandaq 22 iuni 2020,9:00 a.m. verkrijqbaar op het kantoor van Stichting 
MonumentenfondsAruba tegen betaling van AWG. 50.00.De betalinq te voldoen online op de 
bankrekening vanStichting Monumentenfonds Aruba, bij Aruba Bank, Account nummerl20992112. 
Om het bestek te kunnen verkrijgen moet dit met bewijs van betaling. 

Verwachte uitvoeringstermijn: 35 werkbare werkdaqen na datum van aanvang. 

De inlichting vergadering vindt plaats op donderdaq 25 iuni om 9:00 a.m. op het kantoor van Stichting 
Monumentenfonds Aruba. 

De openbare aanbesteding vindt plaats op dinsdaq 21 iuli 2020om 10:00 uura.m. op het kantoor van 
Stichting Monumentenfonds Aruba (SMFA). 

De inschrijver moet bij zijn inschrijving onder andere de volgende vereisten overleggen: 

1. Inschrijfformulier inclusief specificatie inschrijfsom; 

2. Alle overige vermelde vereisten genoemd in het bestek. 

Wijziqinq: Voor deze aanbestedinq is er GEEN oriqineleBereidheidverklarinq van een lokale 

erkende bank tot het instellen van een bankqarantie t.w.v. 5% van de inschriifsom nodiq. 


De aannemer wordt beoordeeld en qeselecteerd conform de meest economisch voordeligste 
aanbieding. Beoordelingscriteria zijn als volgt: 

1. Inschrijfsom; 

2. Bouwtijd planning; 

3. Ervaring van de aannemer op restauratie en soortgelijke projecten. 

De UAR-1986 is op deze aanbesteding van toepassing. 

De gestanddoeningtermijn is 90 dagen. 

Segun Prome Minister Evelyn Wever-Croes: 

E agenda di Aruba 
t'e recuperacion 
economico di nos pais 


Prome M inister Evelyn Wever-Croes 
a enfatisa cu Aruba ta bon prepara pa 
cuminsa cu e recuperacion economico 
di nos pais cu e sosten di confiansa y 
positivismo di cada ciudadano. Aruba 
ya caba for d comienso di e crisis aki a 
demostra cu nos por, pasobra nos tabata 
bon prepara. Awor nos ta mihor prepara 
pa drenta e siguiente fase pa habri nos 
frontera. 

"Nos a cera un siman cu tabata bastante 
turbulento. Tabatin disturbio, protesta y 
esaki ta comprendibel, pasobra e crisis 
aki a dal nos y henter mundo sin sa 
kico su enbergadura tabata. Y ainda nos 
no sa su enbergadura. Bo ta mira rond 
mundo tin descontento, manifestacion 
di preocupacion y algun hende hasta di 
ansha. 

Mi ta kere mester trece trankilidad na 
Aruba. 


Nos ta drentando un etapa importante 
y grandi pa Aruba. Un etapa cu nos ta 
habriendo nos fronteranan bek. 

N os mester a corta e ader di nos economia 
ora e crisis a dal y poco poco nos ta 
cuminsando cu e operacion hopi dificil, 
delicado y complica di habri e ader 
principal aki bek y conecto n'e curason 
cu taAruba. 

Nos mester den e temporada aki hopi 
trankilidad y pa cada ciudadano di nos 
pais ta positivo. Contribui cu positivismo 
den e espacio cu nos tin aworaki pa yama 
nos bishitantenan bon bini. 

Nos sa cu e chens cu e virus aki por bin 
bek ta hopi grandi unabes nos habri nos 
frontera. Nos no mester ansha ni bay den 
panico. 

Nostabata bon prepara p'epromeparti di 
e tempestad y awor cu nos ta den e wowo 
di horcan nos ta preparando mihor ainda 


i 

pa si e di dos parti mester bin e no bin cu 
asina hopi decision critico manera nos a 
tuma e prome biaha. 

Nos mester trankilidad y no laga niun 
hende bruha e agenda. Ta un agenda tin 
y esey t'e agenda di Aruba, recuperacion 
economico di nos pais y pa cu esey nosta 
conta riba sosten di cada ciudadano. 

Un biaha mas mi ta comprende e 
preocupacion, pero nos mester tin e fe y 
confiansa. Nos a demostra caba cu nos por. 
Nos tabata prepara y awor nos ta mihor 
prepara y cu bo sosten y cu positivismo 
y e confiansa cu bo tambe ta sinti, nos ta 
bay drenta e siguiente fase aki". 



Ministerio Publico ta pidi e 
bursalnan pa aplica pa nan VOG 


BOta bay Hulanda najuli pa sigui studia? Anto bo mester carta 
di buena conducta (VOG, Verklaring omtrent het gedrag). Pa 
inscribi bo mes na Hulanda bo tin cu mustra bo VOG. 

Bo por aplica pa bo VOG dor di manda un e-mail pa info(5) 
omaruba.aw . mencionando bo nomber, adres, y number di 
telefon, como tambe e motibo dicon bo mester un VOG. Bo ta 
attach bo paspoortof otro ID valido. 

Si bo tin un papel di 5 florin di Censo, aunke e ta caduca, bo 
por attach esey tambe. Sinembargo, e no ta obligatorio! No 
ta necesario pa bo bay pidi un papel di 5 florin especialmente 
p'esaki. 

Despues cu Ministerio Publico haya bo e-mail, lo manda bo 
un e-mail cu e fecha riba cual bo por bin busca bo VOG. E 
gastonan ta 40 florin. E decision ta tuma dos siman, pues no 
warda mas pa aplica. 

Partners pa implementa proyecto Covid-19 Relief 

Pa Ministerio di Asunto Interno y Relacion 
di Reino (BZK), Hulanda a firma acuerdo 




E consecuencianan di e pandemia Covid-19 por wordo 
sinti tur caminda. E impacto den e parti Caribe di Re- 
ino ta significante. E islanan ta depende grandemente 
di turismo a wordo afecta inmensamente riba tereno 
di economia. 

Desempleo riba e islanan ta aumentanto liher, y cas- 
nan ta cay bou nivel di pobreza. Tin un necesidad ur- 
gente pa asistencia di emergencia. 

Hulanda a pone 16 miyon Euro disponibel pa Aruba, 
Corsou y St. Maarten. E fondo cu a wordo poni disponi- 
bel pa Aruba ta wordo usa pa provee casnan den situa- 
cion mas vulnerabel cu cuminda p’asina e necesidad 
basico wordo cubri. E necesidad ta halto y inmediato. 
Ta importante pa usa un red di organizacion capacita 
y liher. Esaki ta pakico Gobierno di Hulanda a apunta 
Nederlandse Rode Kruis pa coordina y duna asistencia 
hunto cu e otro organizacionnan local di ayudo riba e 
islanan. 


Nederlandse Rode Kruis como e “Grant Manager’ apun- 
ta pa BZK a pidi Cruz Cora Aruba busca partners pa 
por traha den e proyecto grandi aki. Diaranzon, 18 di 
juni, 2020 a firma e acuerdo di colaboracion aki entre e 
partners: Cruz Cora Aruba, CEDE Aruba y Fundacion 
Pa Nos Comunidad. 

Cruz Cora Aruba y CEDE Aruba tambe a firma un acu- 
erdo separa y lo fungi como “coordinating partners” y 
por wordo acerca pa cualkier pregunta of peticion to- 
cante colaboracion cu otro instancia. 

Presente n’e momento importante aki tabata repre- 
sentantenan di Vertegenwoordiging van Nederland 
in Oranjestad-Aruba, Fundacion Pa Nos Comunidad, 
CEDE Aruba y Cruz Cora Aruba. 

E proyecto aki lo wordo ehecuta entre 18 di juni — 18 
september, 2020 y tin como meta pa duna asistencia 
na 5000 famia mas vulnerabel den nos comunidad cu 
cuminda y producto di hygiene. 

PHP pa medio di Tienda di Ley' ta informa: 

Adkiri e nacional dad Hulandes 
mediante un opt everklaring 


PLATAFORMA Hobennan Professional 
den transcurso di simannan ta enfocando 
hopi riba informa nos comunidad di 
diferente tema huridico na un manera 
mas si mpel y comprendi bel cu ta posi bel. 
Di eforma aki nos ta cumpliendo cu nos 
compromiso di informa nos comunidad 
y alabes duna contenido na nos mision 
como organisacion di hoben profesional 
brindando asistencia huridico social den 
forma gratuito. 

Den e articulo anterior nos a informa cu 
banda di haya e nacionalidad Hulandes 
van rechtswege tin dos otro forma pa 
adkiri nacionalidad Hulandes, cual ta 
mediante naturalisacion of optie. 

E articulo aki tin como meta pa analisa 
e criteria relaciona cu optie. Nos kier 
remarca cu adkiri e nacionalidad 
H ulandes mediante un optieverklaring ta 
un procedura relativamente simpel cu lo 
por tuma lugar den un periodo cortico. 

Ta consehabel pa prome cu bo persona 
consideraeopcion paadkiri nacionalidad 
Hulandes mediante naturalisacion, pa 
investiga y evalua prome si bo persona 
ta cumpli cu e rekisitonan pa bin na 
remarke pa adkiri nacionalidad Hulandes 
mediante optieverklaring. 

R ekisitonan pa por adkiri nacionalidad 
H ulandes mediante optie 

Pa un persona por bin na remarca pa 
adkiri e nacionalidad Hulandes mediante 
un optieverklaring tin algun rekisito 
estricto cu e persona mester cumpli cune. 
E rekisitonan ta formula den art. 6 RW N. 
Ta importante pa menciona cu unabes bo 
persona adkiri nacionalidad Hulandes, 
bo persona mester ta dispuesto pa tuma 
distancia dibo nacionalidad actual. 

E prome rekisito ta cu e persona mester 
tin un status legal. Un persona tin un 
status legal ora e tin admision na Aruba 
conforme un permiso di residencia pa 
tempo defini of indefini. Na di dos lugar 
e persona no mester a comete ningun 
hecho castigabel pa ley den e periodo 
di 5 aña promer cu e peticion pa adkiri 
nacionalidad Hulandes mediante optie 
wordo entrega. 


Si acaso e persona tin un caso penal 
pendiente pa wordo trata, su persona no 
ta bin na remarca pa adkiri nacionalidad 
Hulandes mediante optie. Nos ta pone 
enfasis riba e hecho cu e rekisitonan 
aki ta acumulativo nificando cu mester 
cumpli cu tur. 

Banda di e rekisitonan ya menciona e 
persona su circumstancianan mester 
califica na un di e categorianan menciona 
den art. 6 RW N. 

Den e articulo aki nos ta menciona 
algun scenario cu kizas lo t'esnan mas 
interesante pa esnan na Aruba. Pa un 
sta no limitativo cual ta contene tur e 
categoria nan nos ta referi na articulo 6 
RWN den su totalidad. 

A ki nos ta menciona algun: 

E persona mayor di edad cu nacionalidad 
stranhero cu status legal cu a nace na 
A ruba y cu desde su naci mento ta bi bando 
naAruba (art. 6 inciso 1 sub a RWN); 

E persona menor di edad cu nacionalidad 
stranhero cu a wordo reconoci dor di un 
Hulandes y cu no a bira Hulandes segun 
art. 3 of 4 RW N, pero cu prome cu a haci 
e peticion d optie a wordo cria y educa 
dor di un Hulandes durante por lo menos 
3 aña sin interupcion (art. 6 inciso 1 sub 
cRWN); 

E persona mayor di edad cu nacionalidad 
stranhero cu desde su edad di 4 aña ta 
residencia legalmente na Aruba (art. 6 
inciso 1 sub e RWN); 

E persona cu nacionalidad stranhero cu 
tin 15 aña legalmente residencia (sin 
interupcion) naArubacasacu un persona 
Hulandes minimo 3 aña (art. 6 inciso 1 
sub g RWN); 

E persona cu tin 65 aña d edad y alabes 
a residencia 15 aña continuamente (sin 
interupcion) naAruba basa riba un status 
legal (art. 6 inciso 1 sub h RWN). 

Procedura optieverklaring 

Den comparacion cu e procedura di 
natural isacion nos por comenta cu e 
procedura di optie ta hopi mas simpel. 
Si acaso e persona ta cumpliendo cu e 
rekisitonan menciona y ta califica den un di 
e categorianan menciona den art. 6 RWN 
e por acudi na Gabinete di Gobernador. 



Na Gabinete e ta yena e formulario 
Optieverklaring alabes ta entrega esaki 
conhuntamente cu otro documentonan 
relevante. 

E proposito di e documentonan ta prueba 
cu e persona encuestion ta cumpli cu tur 
rekisito pa ricibi enacionalidadHulandes. 
E documentonan aki ta p.e. permiso 
di estadia, acta di matrimonio of 
documento(nan) di censo. Gobernador 
lo evalua e peticion y alabes haci e 
investigacion necesario. 

Informacion relaciona cu estadia legal 
lo por wordo verifica cu p.e. Dimas. 
Gobernador lo informa por escrito n'e 
persona si su peticion a wordo honra 
of nenga basa riba e informacion cu e 
persona a suministra. 

Pa ricibi un contesta riba e peticion mester 
tene cuenta cu un periodo di 3 luna. Si 
e persona CU a haci e optieverklaring 
ta cumpli cu tur rekisito menciona, 
Gobemador lo confirma e peticion. 

Si tur cos ta na ordo e persona lo wordo 
invita pa un ceremonia formal den cual 
e lo mester hasi un declaracion di laso 
cu e comunidad Hulandes. Despues di e 
formalidad aki e persona oficialmente a 
adkiri e nacionalidad Hulandes. 

Tienda di Ley lo kier informa comunidad 
di A ruba cu lo reanuda su servicio na nos 
comunidad den e luna di juli benidero. 
Nos ta anima tur persona pa keda 
pendiente pa mas informacion relaciona 
cu continuacion di Tienda di Ley. 

M ientrastanto por tuma contacto cu nos 
pa medio di nos pagina di Facebook. Nos 
ta ancioso pa reconecta y alabes brinda 
servicio huridico na nos comunidad. 
Tienda d Ley ta anima tur persona pa 
respeta autoridad y cumpli cu decreto 
emiti pa autoridad. Ban mantenene nos 
mes n'e norma(nan) di distanciamento 
social. 

Scirbi pa studiantenan di Ley: Wendrick 
Ciciliay Gerick Croes LL.B. ,B.ec 

Parlamentario Shailiny Tromp-Lee: 

E aña aki nos mester busca un manera diferente pa 
duna atencion y celebra Dia di San Juan ‘ Dera Gay 




FALTA dos dia pa nos celebra e Fiesta di San Juan 
“Dera Gay” cu ta dia 24 di juni. Un di e tradicionnan 
di mas bieu di nos isla. Lamentablemente e aña aki 
nos no por celebr’e manera di custumber cu baile, 
musica, canto y weganan. 

E fiesta aki ta data for di 1862 y nos ta celebr’e 
tur aña riba dia 24 di juni. Tin diferente version to- 
cante e origen di e fiesta religioso y cultural aki cu 
Aruba ta celebra como un fiesta nacional. E origen 
religioso ta referi n’e nacemento di Juan Bautista y 
e origen cultural ta referi n’e fiesta di cosecha. 

Como fiesta cultural, dia di San Juan “Dera Gay” 
ta mas conoci pa su musica, baile, cendemento di 
candela, cuminda tipico y bebida. 

Segun e tradicion e fiesta ta cuminsa dia 23 di juni 
ora cu e cunukeronan ta cende sobra di palo di mai- 
shi na candela p’asina cuminsa prepara p’e tempo- 
rada nobo di cosecha. E cendemento di candela ta e 
simbolo di purificacion. 

Dia 24 di juni, despues di bahada di solo, e fiesta di 
San Juan “Dera Gay” ta cuminsa den diferente dis- 
tricto cu baile di Dera Gay, baile di bula candela y 
baile di bandera. E baile di candela ta pa proteccion 
contra malesa y mala suerte. Tambe tin e baile di 
bandera, caminda diferente banderin ta wordo poni 
riba vloer y e bailado cu su wowo bon mara mester 
piki e banderinnan. 


E baile mas conoci t’esun di Dera Gay, unda e hen- 
de homber cu su wowo mara y c’un palo den su man 
mester purba mata e gay. Henter e baile ta tuma 
lugar bou tocamento y cantamento di e cantica di 
San Juan. 

Normalmente Departamento di Cultura ta bishita 
scolnan pa duna informacion y demostracion di e fi- 
esta y e baile y diferente Centro di Bario ta organisa 
actividad pa celebra e dia aki y asina mantene un 
di nos herencia cultural mas bieu bibo. 

Mirando e situacion e aña aki nos mester busca 
otro manera pa duna atencion n’e fiesta special aki. 
Como mayor nos por lesa e storia pa nos muchanan, 
contanan di con antes tabata celebra e fiesta aki na 
grandi, of nos por den seno familiar haci e baile, 
canto y weganan. 

Otro manera ta pa pinta un pintura of traha un 
obra di arte. Gobierno lo tin un programa special na 
television riba dia 24 y mas cu claro nos famianan 
por bin hunto pa wak esaki.Ban hunto, bou di e cir- 
cunstancia dificil aki, tog celebra e Fiesta di San 
Juan “Dera Gay” y sigui biba nos cultura y cuida y 
stima loke ta di nos. 

Ta keda na cada un di nos pa salvaguardia un di e 
herencia cultural di mas bieu di nos pais. 

Dere gay, dere gay.pa nos mate. 

Cu exito a dausura e programa Subi Jet Pa Bo Get 

Na Aruba Bank Camacuri Cantine 



DURANTE fin di siman a tuma lugar e ultimo work- 
shop di e programa Subi Jet Pa Bo Get cu a wordo ofreci 
na studiantenan cu ta preparando pa sigui nan estudio 
na Hogeschool Rotterdam na Hulanda. 

E grupo di 9 studiantenan a pasa full un trayecto di 
preparacion na caminda pa nan estudio den exterior. 
Despues di a scoge un estudio, e studiante a cuminsa 
e preparacion caminda mester a motiva den un carta 
e motibo di nan escogencia y alabes a tene un comber- 
sacion cu diferente docente di e estudio concerni p’asina 
confirma cu nan escogencia di estudio t’esun corecto. 

Despues di a tene un combersacion extenso cu e trainer 
aki na Aruba, nan a cuminsa cu e workshop di 6 sesion 
caminda nan a haya hopi informacion pa prepara nan 
mes. 

E workshopnan a consisti di temanan manera budget- 
ering, diferencia cultural, bida social, inteligencia emo- 
cional, heimwee, asuntonan bancario y seguro, dife- 
rente opcion den e instituto, pero tambe nan a sigui un 
les di Hulandes y a haci un nulmeting pa haya sa unda 
nan nivel di e idioma ta y kico nan por haci pa drecha 
esaki. 

Tambe e workshopnan aki a brinda nan oportunidad 
pa sali di nan zona confortabel y asina duna otro feed- 
back sin cu mester bira personal of defensivo. 



Mayornan di e studiantenan tambe a participa na dos 
di e workshopnan y asina a haya mas informacion con 
pa laga los di nan yiu na un manera diferente. 

E workshopnan aki a wordo duna dor di Juffrouw 
Lisanne Gomez, docente di EPI Sector Economia y Su- 
zette Bareño, Sr Advisor den Departamento di Recurso 
Humano di Aruba Bank. 

Aruba Bank un biaha mas a haci posibel pa aporta na 
nos hobennan dor di haci e cantine disponibel p’e work- 
shop nan aki. Un cantine super moderno y ekipa cu lo 
necesario cu a haci e workshop algo hopi interactivo, cu 
un sfeer super relahante y bon situa. 

Tristeza na Hooiberg 

Bucuti & Tara Resort su team ta continua cu nan clean up di varios area di nos isla y ta keda topa cu condicionnan espantoso 





Bucuti & Tara Beach Resort su team ta continuando cu nan 
clean upsdi diferentearea di nos isla tur weekend y dia 8 di juni 
ultimo nan a hac un clean updi eareadi Hooiberg cu a laga nan 
asombra. Cuarenticinco (45) empleado den total, tur arma cu 
saco di sushi extra grandi y cu gratitud sincero p'e oportunidad 
di por haci un diferencia den un di e parti nan di mas bunita di 
Aruba, a yega Hooiberg y a topa cu un escena cu a kibra nan 
curason. 

"Sushi tabatatira tur caminda", Ewald Biemansacontacu hopi 

tristeza, "nos esfuerzo pisa di 90 minuut, 

cu a solamente caba, pasobra nos no tabatin mas saco, a sinti 

manera nada compara cu tur e sushi cu 

nos no a logra di pi ki. A si na mes nos a yena ful un truck cu saco 

di sushi 

UN REBOOT Dl “ARUBA T’AMF’ ? 

Den comienzo di aña nan '80, cu un poblacion creciente, pero 
na un escala mas chikito, e mesun 

situacion tabata pasando. Tawatin sushi bandi caminda, sushi 
tira contra curanan di cas, nos beachnan di mas bunita tabata 
bombardia cu tur tipo di sushi... 


“Nos solucion n’e momento ey tabata pa inspira un 
sentido di orguyo nacional pa nos isla y nos a cuminsa cu 
un campaña cu tabata yama ‘Aruba TAmi ’ ”, Biemans 
ta splica, 

“Nos tabata broadcast e mensahe aki na radio y otro 
medio di comunicacion. Hopi tabata te hasta bisti e 
slogan riba t-shirtnan geprint. ” 

BAN DEMOSTRA ORGUYO Dl NOS PAIS 

Aunkeeteamta purbadi limpialo masposibel, nanesfuerzonan 
ta nifica nada si hende ta keda laga nan 
sushi atras. 

Bucuti & Tara Beach Resort su team no ta solamente pidi 
publico pa haci limpi nan mes, pero nan tambe ta pidi otro 
companianan local pa yuda nan esfuerzo door di sali nan mes 
cu nan empleadonan pa yuda limpia y tene nos isla bunita. 

Nos por demostra mundo con hopi 'Rubiano ta stima nan pais. 
Pa tipsnan tocante con bo compania por organiza nan mes un 
clean ups, tuma contact cu Nathaly Stanley, e Sustainability 
M anager d e resort. 

Pa motibo di crisis Coronavirus 

Clubnan a dicidi di cancela campeonato di futbol 2019-2020 


FOR DIA 13 d maart debi na e crisis cu a presenta dor di e 
virus Covid-19, AVB a hañ'e obliga di pospone tur actividad 
(wega) relaciona cu su campeonato 2019-2020. Pa motibo cu 
no tin claridad di kico e crisis aki lo nifica pa futbol di Aruba, 
AVB tabata den contacto constantemente cu FIFA, Concacaf 
y tur e instancianan concerni na Aruba p'asina por maneha e 
situacion lo mihor posibel. 

Di e forma aki AVB a traha riba diferente scenario en caso 
Gobierno permiti pa habri pa deportenan di contacto y 
eventonan publico. A base di esaki, AVB a traha scenarionan 
en caso Gobiemo permiti pa habri 15 di mei, 1 di iuni of 15 di 
juni 2020. 

For di e scenarionan menciona, por deduci, cu si Gobierno 
permiti pa habri despues di e fecha di 15 di juni, esaki lo ta 
devastador pa campeonato 2020-2021 y futbol den su totalidad. 

A base di esaki, AVB a yama un reunion den luna di mei 
2020 cu tur club miembro y a presenta tur e scenarionan y 
nan consecuencianan. Den dicho reunion a palabra cu tur e 
dirigentenan, cu na momento cu Gobierno no permiti pa habri 
pa deportenan di contacto prome cu 15 di juni, lo yama un 
reunion general extraordinario pa tuma un decision si tacancela 
of ta continua cu e campeonato 2019-2020. 

Despues cu AVB a constata cu pa 15 di juni Gobierno lo no 
permiti pa habri, manera palabra a dicidi di convoca un reunion 
extraordinario dia 17 jun 2020. Durante e reunion aki, AVB 
a duna un splicacion di su proposicion, cu tin como meta pa 
cuida interes y salud di tur esnan cu ta envolvi den futbol, di 
dirigente, coach, hungado, lider, fanaticonan y specialmente e 
hungadoman den division infantil y hubenil. 

Por ehempel AVB a splica cu si Gobierno permiti pa habri 
pa deportenan di contacto 1 di juli proximo, esey lo nifica 
cu campeonato lo no por continua prome cu 15 di augustus. 
Conforme e exigencianan di WHO y FIFA, e hungadoman, cu 
a keda 3 luna inactivo, mester haya un periodo di por lo menos 
6 siman pa por yega na un nivel competitivo. 

Debi n'esaki, e campeonato 2019-2020 lo termina na luna di 
december 2020 y cu consecuencia cu e siguiente campeonato 
2020-2021 lo inicia den luna di maart 2021. M anera ta conoci 
den lunadi januari tatuma lugaretorneo Copa Betico Croesy 
tambe mester tene cuenta cu e periodo di Carnaval. 

Na momento cu continua cu e campeonato di e divisionnan 
infantil (U-5, U-7, U-9, U-ll y U-13) y hubenil (U-15, U-17 y 
U-20) dia 15 di augustus 2020, nan campeonato lo termina na 
fin di september 2020. 

Consecuentemente e categorianan infantil y hubenil lo mester 
warda 6 luna pa por participa na e campeonato nobo 2020- 
2021. Pues ta diferente factor y consecuencianan directiva 
di AVB mester a analisa y evalua prome cu el a yega na su 
proposicion basa riba e hecho cu ainda no tin un fecha exacto 
ki dia e campeonato 2019-2020 lo por continua pa por finalisa. 



Tampoco ta completamente cla den ki formato lo continua cu e 
campeonato, mirando cambionan cu mester introduci. 

Despues cu directiva a duna un splicacion di su proposicion, e 
representantenan di e clubnan miembro di AV B presente mester 
a vota si ta cancela of ta continua e campeonato 2019-2020. 
En total 38 dirigente por a haci uzo di nan derecho di voto, cu 
a duna como resultado cu 21 a vota na fabor pa cancela y 17 a 
vota pa continua cu e campeonato. 

Pues e clubnan a dicidi di cancela campeonato di futbol 2019- 
2020. Cu e resultado aki, AVB lo tin espacio awor pa inicia 
e proceso pa organisa e campeonato 2020-2021 na september 
proximo, si Gobierno permiti esaki. 

I mportante den e proceso aki ta cu mester tene na consideracion 
cu den deportetambeconoce"E normal nobo" awor cu ta inclui 
varios cambio y adaptacionnan den forma di organisa wega, 
programa di entrenamiento y participacion di fanaticonan 
durante cada encuentro deportivo. Te ainda no ta cla y no tin un 
fecha pa cuminsa tampoco. 

E reglanan nobo no ta un invento di AVB, sino a bin di World 
Health Organisation (WHO). Nan a introduci condicionnan 
con pa practica deporte, dependiendo con grandi of chikito e 
riesgonan ta. 

A labes mester considera, cu a pesar cu no tin casonan activo di 
Covid-19 na Aruba, lo no por bay bek na e custumbernan bieu. 
Henter e manera, e custumber con ta practica deporte, tin cu 
cambia, tambe na nivel di club. Tin cu educa e clubnan, tin cu 
splica, tin cu guia con esey mester bay awo. 

AVB tin etarea pa splica clubnan kico mester haci pa combati e 
contagio a base di protocolnan existente y esaki lo tuma tempo 
pa splica pakico e ta importante. Tanten cu e clubnan y esnan 
envolvi den futbol, no cumpli cu e protocolnan general y di 
siguridad necesario pa limita e riesgonan d Covid-19, no lo 
permiti pa habri pa deportenan di contacto y eventonan publico. 

Lo ta habriendo frontera pa Europa, Canada y Merca, kiermen 
e virus lo bin bek y si no ta prepara, e lo tin su consecuencianan 
un biaha mas. P’esey e meta principal ta p’e no afecta mundo 
deportivo. PadirectivadiAVB,saluddi cadaun personaenvolvi 
den futbol na Aruba mester prevalece riba tur otro interes. 

Booshi Wever: 

Un gemeente lo haci e deficit democratico existente 
entre Hulanda y Aruba mas grandi aindaU 


IT 



RECIENTEM ENTE nos a tuma nota di 
declaracionnan haci dor di tanto Prome 
Minister Wever-Croes y Presidente di 
Parl amento A dy T hi j sen tocante e tema d i 
"gemeente", cu ultimamente ciudadano 
Atan Lee a bin ta propagando bou di 
pueblo. Asina a cuminsa cu un accion di 
firma pa exigi un referendum na Amba 
pa por scoge entre Status Aparte of bira 
un "Gemeente"! 

UPP mesora dia 13 di mei 2020 den 
un comunicado di prensa, a declara 
enfaticamente di NO ta na fabor di 
un "gemeente". Nos a y ta lamenta 
si cu e discusion no ta basa riba 
argumentacionnan sensato, mirando 
cu esaki a bay for di man y hasta a bira 
personal. Tambe di un banda, ta tilda 
tur politico na Aruba di ta corupto y di 
otro banda ta punta dede den direccion 
di Hulanda, cu lo ta mas corupto cu e 
politiconan Arubano. 

N os ta reconoce varios di eargumentonan 
treci dilanti, cu por conduci na pensa riba 
un "gemeente", pero nos a mustra cu un 
cambio di nos status estatal huridico no 
ta duna garantia cu nos lo por caba cu 
corupcion sin mas. 

Segun Booshi Wever, UPP ta convivi cu 
e ansha cu ta ser vocifera pa hopi con- 
ciudadanonan, cu dor di e pandemia 
a bin realisa con vulnerabel nos ta 


financieramente y con dependiente nos 
ta di tin un solo pilar economico. Cu 
ceramento di nos frontera mas di 80% di 
ingreso di nos pais a cay afo. Algo cu nos 
a bin ta adverti pe pa hopi tempo caba. 

Parcialmente Sr. Atan Lee tin razon cu 
nos situacion actual, ta pa motibo di 
mal maneho di ultimo 34 añanan. UPP 
sinembargo no ta comparti e pensamento 
cu e yiu no por sigui bay cerca su tata pa 
buscaplaca, mientrasetapretendedi kier 
ta para riba su pia. Loke e ta bisando ta 
cu nos mester bay drenta cas di mayornan 
bek y biba comodo riba nan custiya. 

UPP en cambio ta kere cu e mayornan 
mester yuda si por, pero na mes momento 
tin eobligacion di coregi lokeeyiu porta 
haciendo malo. 

N a su turno e yi u mes mester real isa cu e ta 
hibando su cuentanan malo y cu e mester 
mustra for di PROPIO BOLUNTAD, cu 
e ta bay drecha su forma di hiba su bida. 
Esaki ta exactamente loke UPP ta kere 
aden. Ban percura pa nos drecha nos 
mesun asuntonan, ban mustra mundo 
henter cu nos MES por bin cu un set 
completo di reglanan (y no 2 so) cu ta 
percura pa nos cumpli cu e normanan di 
un gobernacion drechi. 

Anto esaki nos mester haci’e for di un 
punto di bista di Union y Compromiso. 
Nos mester realisa cu nos ta hopi laat 
caba, pero cu si nos mustra nos bon 
boluntad, nos ta convenci cu Gobierno 
Hulandes lo no bay na pone mas presion 
riba nos pais, pero lo bay saca un man y 
yuda nos sali di e situacion aki. 

Dia 15 di juni Prome Minister ta duna un 
splicacion dualistico encuanto e tema di 
"gemeente" cu obviamente a trece duda 
cerca hopi cuidadanonan. Di un banda 
e ta bisa cu si bira un “gemeente” nifica 
solucion di nos problemanan financia nos 
mester por evalua esaki. 

Di otro banda e ta expresa cu eproblemanan 
cu nos paistin lo no por wordo soluciona 
cu un status di "gemeente"! 

Den Amigoe di 17 di juni 2020, ex- 
Parlamentario Hulandes, John Leerdam, 


ta mustra bon cla cu status di e islanan 
BES, cu asina tanto ta wordo gaba, NO a 
trece ningun clasedi adelanto p'e pueblo 
di e islanan. E ta mustra tambe riba e 
nivel di pobresa riba e islanan BES cu a 
aumenta. Leerdam ta pone bon cla cu e 
proyectonan grandi manera di caminda, 
scolnan etc., H ulanda por haci nan tambe 
SIN cu e islanan aki tin un status di 
"gemeente". 

E ta mustra tambe riba e deficit 
democracatico ora cu Den Haag a stop 
eleccion di na St. Eustatius, pasobra ey 
tambe lo tin cosnan cu ta pasa cu no ta 
bon. 

M ientras nostin comprendi cu na Bonaire 
tambe t'e Hulandesnan ta "wheel & 
deal" den asuntonan d gobernacion, ya 
cu e isla mester haci esaki di acuerdo cu 
"Bestuursakkoord" cu tin. 

Tin otro partidonan aki na Aruba, 
particularmente esnan den Parlamento, 
cu excepcion di Presidente di Parlamento 
Thijsen. 

Sr. Ady Thijssen, kende a mustra cu nos 
mester atene nos mes na loke nos tin, esta 
e Status Aparte, pero no bisa net nada 
cu nan ta dispuesto pa trece cambionan 
fundamental pa caba cu mal gobemacion. 
Si Aruba keda insisti di sigui goberna 
nos pais na unda corupcion, politica di 
patronahe politico etc. ta ordo di dia, 
nos mes ta habri e porta pa Hulanda bin 
interveni. 

Di otro banda gobema cu e reglanan 
estricto estableci di Bon Gobernacion, 
nos ta haci nos MERECEDOR di nos 
Status Aparte. No ta pornada Betico 
Croes dfim a considera e Status Aparte 
un klompi diamante, cu el a pidi nos 
conserva. Esaki nifica tambe cu nos 
mester por haci mihor, di loke nos a bin 
ta haciendo cu nos Status A parte, algo cu 
den un “gemeente” nos lo no tin un futuro 
manera Betico Croes tabata wak pa nos. 
Asina so nos lo deshaci di e deficit 
democratico den Reino na un manera 
drechi y nos lo hiba nos Aruba y nos 
pueblo n’e NORMAL MIHÓ. Booshi 
Wever a conclui. 

Dalmento riba tereno di Citgo Palm Beach 





POLIS 


A 1 


. H _ 

DIADOMINGO merdia algo prome cu l’or, 
Polis di Trafico a bay Citgo Palm Beach, unda 
un dalmento a tuma lugar cerca di pompnan di 
gasolin. 

N’e sitio Polis a topa cu un Chevrolet Cruze y 
un KIA Rio blanco. 

N’e sitio nos a compronde cu e Cruze a bay pa 
tank y lo a mira e Kia Rio blanco, dado momen- 
to e Kia Rio tambe lo tabatin e mesun intencion 
pa yena gasolin. 

Aki ta unda algo a bay robes y e Kia Rio a bay 
dal den e banda di e Chevrolet Cruze, parce cu 
e no a mira e auto. 

Den e impacto un dama den e Cruze a sinti su 
nek y dor di esey polis a pidi asistencia di Am- 
bulance. 

Na yegada di Ambulance, Paramediconan a 
duna e dama asistencia n’e sitio mes. 

Chauffeur bou influencia a resisti detencion 







DIADOMINGO anochi pasa di 9’or, Polis a wordo 
informa cu un Hyundai Accent a color shinishi lo a 
dal algun auto na altura di Fermin’s Bar. 

Segun e informacion duna na Polis cu e auto lo a 
sigui bay ‘riba manera nada un pasa. 

Mesora varios patruya a bay den e direccion, bus- 
cando e auto. 

A wordo bisa mas o menos unda e lo a bay y patruya 
di Noord a bin topa cu ne poco pazuid di e supermer- 
cado, den un caya sin salida. 

Por a mira cu e chauffeur lo tabata bou influencia y 
a resisti su detencion. 

Agentenan a sa di domina e homber y hinke den 
Transportwagen. E1 a wordo hiba Warda di Polis na 
Shaba. Pa loke t’e auto, Polisnan a bay controle, pero 
no ta bin haya niun sla riba e auto, o sea ta mustra 
cu e no a dal ningun auto. Loke por a haya tabata un 
rasca chikito. 

TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 

Homber problematico na Jamanota deteni dor di Polis 


A^ra 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Nos ta anuncia fayecimento di: 



Magdalena Krozendijk-Kelly 

*20-09-1940 - +16-06-2020 
Na nomber di su: 

Casa stima: Hendrik Krozendijk 

Yiunan: Aimo F. y Juanita Krozendijk y famia 
tEnrique L. Krozendijk 
HendrikT. y Alba Luz Krozendijky famia 
Michael R. Krozendijk 

Nietonan stima: Germaine Krozendijk y famia 
Michael Krozendijky famia 
Aldrick Krozendijk y Andrea Feliciana 
Gerrick Krozendijk 
Geraldine Krozendijk 
Luis L. Krozendijk 

Bisanietonan stima: Giabella y Gianella Krozendijk 
Mama: tAgnes E. Kelly 

Tata: tFrancisco Webb 

Rumannan: tLuis B. Kelly 

Asuncion Kelly 
Ambrosio Webb y famia 
Filomena Perez-Webb y famia 
Emiliano Webb y famia 
Ignacio Webb y famia 
Martin Webb y famia 
Reina Matos-Webb y famia 
Thomas Webb y famia 
Maria Webb y famia 
Mario Webby famia 
Luciano Webb y famia 
Valeria Webb y famia 
Cuña: Maria Statius y famia 

Marcelina Statius y famia 

Ihanan: David Paesch,Tina Quandus, Lucia Webb, 
Roberto Geerman, Monique Coronel, Judith Omaira 
Britten 

Primanan stima manera ruman: Maria Boekhoudt 

y famia, Editha Farro y famia, Reina Webb y famia, Lucia 
Webb y famia, Marcella Britten y famia, 

Tanta y omonan, sobrino y sobrinanan, primo y 
primanan, ccomerr y compernan,tur su bon bisiñanan y 
demas famia y conocirnan 

Demasfamia: Krozendijk, Kelly,Webb, Boekhoudt, 
Britten, de Cuba, Paesch, Everon, Statius,Thiel, Geerman, 
Wernet, Coronel, Rasmijn, Wernet, Farro, Henriquez, Rib, 
Naar, Maduro, Feinrich, Perez, Matos, Olivir, Ridderstaat, 
Gei, Everon,Tromp, Del Ducca, Andrade, Ras, Quandt, 
Quandus, Pontilius, Wever, Willems, Dabian, Feliciana 

Si en caso nos a lubida un famia, nos ta pidi nos 
disculpa. 

Ta invita pa e acto di entiero cu lo tuma lugar diaranson 
24 di juni 2020 di 2'or pa 4'or di atardi na misa Inmacu- 
lada Concepcion, despues saliendo pa Santana catolico 
Pastoor de Vries na Sta. Cruz. Nos defunto stima lo ta 
repos ana cas for di 11 'or di mainta na cas; Papilon # 6 




Señor ta mi Wardador, mi n'tin falta di nada; 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forsa. 
E ta guia mi den caminda drechi fiel na su nomber 
Salmo 23:1-3 


A fayece cristianamente 



Juan RamiroTromp 

mihor conoci como Ramiro 
na edad di 85 aña 


^27-10-1934 - * 19-06-2020 

Na nomber di su yiu: SergioTromp 
su ex-esposa: Lucila Croes 

Su rumannan: 

Donald (Donny) Tromp 
Juan y Ina Tromp y famia 
Ronald Tromp y Lourdes Figaroa 
Sra.vda. Candy Racamy-Tromp 
Theresita Tromp 
EmelindaTromp 

Su subrinonan: 

Rosita Baarh-Chan, esposo Royce y famia 
Stella Tromp-Chan, esposo Philippus y famia 
Sang Chan 

Tack Chan, esposa Regina y famia 
Johnny Chan 

AlvaroTromp na Hulanda 
CesarioTromp 

Anthony Geerman, esposa Soraya y famia 

Yvonne Fouchard-Tromp, esposo Vladimir y famia 
Sandra Vrolijk-Tromp, esposo Jose y famia 

Su primo y primanan, amigonan, bisiñanan, compañero- 
nan y trahadornan di Cas di Machi. 



DIADOMINGO atardi varios pa- 
truya a bay direccion di Jamanota pa 
un problema serio. 

Lo tabata trata di un pelea cu machete, 
o sea un persona lo a yega na un cas y 
kier agredi tur hende. 

Na yegada di e patruyanan mesora a 
mira e situacion y bay over na detene 
un homber. E homber tabata basta 
agresivo y tambe tabatin un machete 
den su poder. Agentenan a sa di domina 
e homber aki mesora y pidi transport- 
wagen. No sa e motibo con e problema 
a cuminsa. 


Ai^ra 

sp*- 

"Señor ta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo:23 

Nos ta anunciafayecimento di: 



Edwin CalixtoTrimon 

Mihor conoci como "Eddy" 
*05-09-1955 - T22-06-2020 


Acto di entiero lo wordo anuncia despues 

Comisariado di Banco Central 
a lora den tur sorto di bócht pa 
hustifica salario di Presidente 


WILLEMSTAD - Den nos pais tin hende cu tin titulo 
academico cu nan a haña na universidad Hulandes, 
pero no ta comprondé idioma Hulandes den cual nan 
a studia, gradua y pió ainda esensia di cierto frasenan 
tipicamente di cultura di Polder. 

Manera e comunicado cu nan a saca siman pasa riba 
salario cu ta bay paga e Presidente nobo cu lo bin kéin- 
ta banki den banco (sic!!) ganando capitales sin laga un 
legato atras cu por a sirbi nos den e temponan hodido 
cu nos pueblo ta pasando. 

Astuto manera nos politiconan ta — y den Comisariado 
di Banco Central e ‘mandamás’ ta politico profesional, 
mediocre, pero sinembargo profesional — e mente dia- 
bolico den e Hunta di Comisario a haña un scapatorio 
hopi torpe pa hustificá cu por desviá for di e regla cu 
ta conta pa salarionan maximo den Gobierno y paga e 
proximo macamba mucho mas tanto placa. 

E palabra magico ta ‘Expat’. 

Ban splica ki te diferencia entre un Expat y un 
Crioyo 

Si un Curasoleño solicitá y e haña e trabou di Presi- 
dente di Banco Central, e ta haña salario crioyo cu ta 
nificá cu dia e drenta na vigor pa cada 1000 florin di 
salario cu Rhuggenaath ta gana, e Presidente por gana 
1300 florin di salario. 

Esaki nos sabinan a copia di Hulanda cu a introduci 
Balkenende Norm y a yame Rhuggenaath Norm. 

Cu un tiki fantasia Rhuggenaath tambe por exigi sala- 
rio di Expat, pasobra e fam Rhuggenaath por ta di cu- 
alkier otro nacionalidad, pero crioyo e no ta. 

Pero lagando tur e pistolada aki un banda, pakico real- 
mente e Expat tin cu gana dóbel e salario cu un Crioyo 
ta haña. 

Haci manera Husticia ta paga Hueznan daminda nan 
a haña salario local y Hulanda ta completá nan salario 
pe bira un capitalaso. 


Aparentemente e expertonan cu nan a paga pa studia 
kico e salario Expat mester ta, a lubida cu nacionalidad 
di e Presidente nobo, (sea ta Expat, Outpat of Inpat) ta 
su prestacion tin cu huzga pa determiná altura di su 
salario. 

Si ta un experto cu por garantisa balor di nos florin 
y banda di esaki ta un luminario p’e gobernantenan 
amateur cu nos tin, pa nos parti pag’e 200.000 florin 
mes pa luna basta su trabou produci un base pa Córsou 
haña multipléx miones bék ora su contract caba. 

E argumento cu pe promedio di salario pa un Presiden- 
te di Banco Central por ta un traba pa haña un hende 
competente pa desviá for di regla ta BC. 

Of acaso nunca e Hunta Comisario no a tende cu ora 
bo kier contratá un profesional, semper bo por negoshá 
cune? 

E maneho di Hunta Comisario di Banco Central mes- 
kos cu nos ta mira den e Hunta di Ministernan den 
Fórti, cu ‘bosal’ na wowo campesinonan ta bisa. 

E aclaracion cu e Hunta di Supervision a duna ta sim- 
plemente un ‘cockamamy story’ na cual no ta merecé di 
gasta energia. 

Y djies pa recordá nan un biaha mas: Banco Central ta- 
batin un Presidente cu durante henter e periodo cu el a 
fungi como tal a pone e banco riba un pedestal compará 
cu tur otro Banco Central den nos becindario, pero cu 
ora haragannan pa cos a cue poder, combiná cu acti- 
tud di ‘desgrasiadoheid’ di particularmente e integran- 
tenan di partido PAR, no tabatin e decencia pa despues 
cu el a keda integralmente resolvé di cualkier culpa, no 
a ofrecé un disculpa te pa restouré den su posicion. 

Simplemente pasobra nan no kier reconocé cu den un 
skina di cabez di Tromp tin mas inteligencia cu den tur 
30 Minister y Parlamentarionan hunto, cabez yen di 
sas. 

TATA KU TA SINTISU MES MACHU! 

Selebrashon ‘Dia di Tata’ 




Ayera tabata dia di tata i tabatin bunita selebrashon di Santu Sakrifisio di 
misa na Parokia La Birgen di Coromoto. Hopi tata tabata presente pa inisiá nan 
dia tumando bendishon di Dios den kas di Señor. 



KARA BONERIANO 


Elvia Tjin Asjoe a traha na fábrika di paña 4 
aña. Elvia a kontraé matrimonio ku un trahadó 
di e fábrika di paña aki. Su kasá tabata prosed- 
ente di Surnam. Ku su 27 aña Elvia a kuminsá 
haña doló rónt di su kurpa. Despues di hopi aña 
dókternan a bin konstatá ku Elvia tin un reuma 
króniko. Elvia no ta bai kura. E ta un ehémpel 
ku apesar di su malesa e ta aseptá esaki i ta biba 
kuné i semper e ta kontentu. Por sierto un dushi 
hende pa kombersá kuné. 


Yuda nos tene 
nos Boneiru limpi 





www.extraboneiru.com 


HAIR 


Hanchi lenks 
pabou di 
Gas Ekspress 

Habri 5 dia! 
Tel: +599 
788-2228/ 
+5999 529- 
2228 


hair cut 

CZSfzD . 

TAmmrhairharhprchnn rnm 


Pronóstiko di tempu 


C3 


Ta parsialmente nublá ku de bes en 
kuando un áwaseru, prinsipalmente 
awe tin ademas chéns pa mal tempu. E temperatu- 
ra máksimo lo ta aproksimadamente 32°C, e tem- 
peratura mfnimo mas o ménos 27°C. E bientu ost 
ta moderá te basta fuerte, 4-5 Bft. 

Altura di ola: aproksimadamente 1.5 m (4-6 pia), 
ku lo oumentá te aproksimadamente 2.0 m (5-7 
pia) 

OPENBAAR LICHAAM 

BONAIRE 


PARTISIPASHON 


Koisgio Ehekutivo di Entidat Publiko Boneiru. a base di artikuto 2.8 instso 3 di e Lei di bibienda publiko. 
planifikashon espasial i manehoambientat BES. ta partisipá ku den e periodote ku 16 di yuni 2020 a 
rtsibi e siguiente petishonnan pa pérmit di konstrukshon: 



Kaya Cerori x 1 S <Scuwen van twee wortPflen crcer een <ao ): 
2020737; 2004-2020; 

Kaya Vcce?a» * 15 <5ctwen van een woontxts X 2020735; 2705- 
2020; 

Ecrc Btsta * B-24 <Scvwen ven een woonhuls met rwem&ac X 
2020733; 1203-2020; 

Kem’rce s z'n <Bcuwen ven een houeen woonftus X 2020743; 

0304-2020; 

Keye Vac-c s 5 <yt5>re;fl:.*ç ven een woorAas); 2020744: 2303- 
2020; 

Keye Tre * 13 <Scuwen ven ewee wortnflen orcer een kao X 2020753; 
2004-2020; 

Kurocu weraftem * m <Scuwen ven een wocnnus X 2020753; 16- 
04-2020: 

Keya Herj * 16 cecuwen ven een woor<nuts X 2020760; 0304-2020; 
Keya Tcmtom * 33 Wtt<ctcing ven een wcomuf s). 2020774; 2304* 
2020 ; 

Beue */is?e * m <Scuwen ven een woornas X 2020775; 2104-2020; 
Eella vlsta z m Scuwen ven een woonrvuls X 2020776; 2104-2020; 
Keye wooe * 7 (utwdcirg ven een woomus tot w«e wortrgen orcer 
een lcapX 2020777; 0403*2020; 

S 6.0.6cute‘/e« * 101 <3cvwen ven vierecosrterwjsen met twee 
swemOaCen X 2020773; 1504-2020; 

Kaya Beeito * 20 CUOWCinfl ven een woornusx 2020736; 2404- 

2020 . 

Keya Huferce * zfi <S«uwen van een wocrnds X 2020737; 0605- 
2020; 

Keye Eve * Zn <Ecuwen ven een woomus X 2020733; 2204-2020; 
Kaye Odeen * 42 CScuwen van twee wortngen crcer een Kao X 
20207SC; C6050020; 

Kaya aerxwia * 4 (uaweicirfl ven een woomusX 2020732; 2204- 
2020; 

Crcwn ’A'est s 204 CUCWefClrfl ven een woomusX 2020733; 2404- 
2020; 

Kaya Peuwrce * 16 <Scuwen van een woomus met sciiuur X 
2020302; 2304-2020; 

Crown 'A'est * 210 CEcuwen van een woomuis met rwemoeCX 
2020303; 0405-2020; 

Kaya Kep<ticor/r/o * 4 CEouwen van een se/afleX 2020303; 2703- 
2020; 

Kaya Kuarts * 14 <Scuwen van een woomus X 2020310; 2304-2020; 
Kaya Peuwree * 16 <Scuwen van c«e eopertemerjoen X 2020311: 04- 
05-2020; 

Kaya Em&fra * m CSouwen van een woomus emex icecse/on en 
twee eocertemeraenx 2020316: 0605-2020; 

Kaya Or. G Hercncez * m <Scuwen van 5 eooertemeraen en 5 
Deffllrflen X 2020317; 0305-2020; 

Crown Ccut * 5 CScuwen van een tweece wocmus X 2020313; 03- 
05-2020. 

Kaya Tltartum * 3 (ucwreicirfl ven een woorrusX 2020323; 03-C5- 
2020; 

Kaya 3eeei Pe/m * 67 CBouwen ven een woomus met zwemooox 
2020332; 1205-2020; 

Seiia Vista * 4 <Scuwen ven een woomuis met rwemeecx :o:oe32; 
'.'.• 02 - 2029 ; 


Kaya Arcino * m CUCC/elCirfl van een woorrtjisX 2020334; 1305- 
2020; 

Ecra Eista s S-23 <Scuwen van twee wor/rflen orcer een Kep X 
2020332; 1105-2020; 

Kaya Goo N Oe&rot z 35 (Vemouwen ven een c<er X 2020336; 0603- 
2020 ; 

Kaye pos □( P&'omea * io CUtrreicirfl van woort*<uis »t twee 
woorrtuls orCereen KepX 2020337; 1605-2020; 

Kaya Kerttc * 24 <Scuwen ven twee wortno orcereen Keo X 2020333; 
1505-2020; 

Kaya Efe&stc * sn Souwen van twee woomuzen X 2020333; 1305- 
2020; 

Kaya Tln * 2 CUtDfdCIrfl van een wcor/mfsX 2020350; 20052020; 
Kaye Peiiecium s m <3cuwen ven een wocmas met scnuur x 
2020391; 16052020; 

Kemrca Werarams s m <?cuwen ven een woomus X 2020902; 06- 
052020. 

Keye 3en 3Ut s 15 <S*.wen ven ecn wccmuts met een lossteerc 
ecoertement x 2020903; 20052020; 

Keya CeciQue s 13 CUtsreicirfl ven woomuts en couwen ven twee 
wortngen orcereen Kap); 2020S04; C6052020; 

Kaye UcayeJi s 7 <?cuwen van tv.ecc« wocm/js); 2020905; 2505- 
2020 ; 

Keye RScnems s m Scuwen ven tweeCe woomus X 2020930. 2005- 
2020; 

Ecra S.’ste s S-43 Scuwen ven een wocmus met die 
eooertemereen en een tossteerc geoouw semen met twee 
zwemeecen). 2020633; 0304-2020; 

Ameofra s 121 fr 4 »«Cirfl ven een woomus); 2020946; 27052020; 
Keya NkiooKc 2Ut s m <Scuwen ven twee wor/rflen crcer een Kap 
met een tcsstearc wocmuts); 2020950.27052020. 

Kaye Heru s 32 CSouwen ven een woomus met zwemscc X 2020954; 
26052020; 

AmOrtra s 47 <Ecuwen ven twee worirflen crcer een Keo met een 
icsstearc wesnoK); 2020; 11052020. 

Kaye KJtowOt s m tEouwen ven tsvee wortrflen orcer een Keo met 
een icsstearc woomus); 2020950.27052020; 

Kaya nki&cko 3Ut s m \UW<eicirfl ven een 8<e sncp); 2020656; 23- 
052020. 

Kaye Varrera s m CUttteiCirfl ven een woomuts); 2020659; 01 <6- 
2020 ; 

Kaya Scr/moraxc s m <Scuwen van twee wortrcen orcer een Kap X 
2020960; 01-C62020; 


E pssrwrran ad ntia no 13 dsportDS pa ir narxfe mira. E part&pasnon pottto in <omo meta pa inkrma mr rerxfe wcarte e patsrwnnan 
ku 3 keda entrega. Emreg3 <3 opreshon W ap 33 sron reiashona ku e pari6 r p3Shon afd no la pos'bs. 

Koiegio Er«fcuivo <f Emd3t pokko Soreru. Na r>omi«r <s esafd. drefcior <s Dcreworaio ?!artt:<c3sr»n i D-s&aroj'o <t Emd3t PCeexo 9or«ru. 


ir. Eierme van oar Horst 

Na opinion di USIBO: 

Hulanda no por para laga BOPEC sangra muri 


KRALENDIJK - USIBO, 
union sindikal di Boneiru, 
ta di opinion ku gobiérnu 
hulandes por keda para 
na distansia i mira BOPEC 
sangra muri. "Nan sin mas 
tambe tin un responsabili- 
dat. Meskos ku nan a sos- 
tené algun aña pasá du- 
rante nan krisis un banko 
pa esaki no kibra i kuné mf- 
les di kupo bai pérdi. Mes- 
kos ku aktualmente nan ta 
yuda tambe na Boneiru pa 
empresanan por sobrevivf 
e krisis aktual. Meskos ku 
ta nan intenshon pa yuda 
KLM ku 2 bion di euro pa e 
no kai i skapa kupo di tra- 
bou, USIBO ta kere ku e pi- 
lar ekonómiko di almasená 
fuel oil aki na Boneiru tam- 
be meresé un yudansa pa e 
keda habri." 

USIBO no ta pensa den 
promé instansia riba yu- 
dansa finansiero. E por ta 
simplemente riba otro niv- 
el, pero ku ta logra e mesun 
resultado, esta tene BOPEC 
habri. 


Den e kuadro aki, djad- 
umingu sekretario di US- 
IBO a sostené un kómber- 
sashon ku André Bosman, 
lider di frakshon di WD 
den Tweede Kamer, pa 
plantia e situashon. A pal- 
abrá, despues di a skucha, 
ku en todo kaso Bosman 
no ta na fabor pa sera BO- 
PEC, di manda un e-mail pa 
inform'é di e situashon, di 
moda ku e por kana i hasi 
pregunta na e mandatario 
konsernf. 

Tambe USIBO lo manda 
un karta ofishal pa sek- 
retario di estado drs. R 
Knops, den kual lo hasi e 
suplika pa ayudo i sosten. 

Gezaghéber na su turno 
den e siman ku ta bin lo 
evaluá kon e lo por ta di 
ayudo pa un plan ku USIBO 
a presentá n'e djabiérné ul- 
timo. Tambe USIBO i e sin- 
dikatonan ta den estrecho 
komunikashon ku nan 
konseheronan huridiko pa 
duna asistensia riba e tema 
aki. 



m 

KV 


tandprothetische praktijk 

s 8 t)«i n 

jauqbL0jpGj|2cpG bLajLjjljc 



AKITA TRAHAIDRECHA PLANCHA PA DJIENTE. 
BO TA WARDA MIENTRAS NAN TA DRECHE, 
SERVISIO RAPIDO. 

djaluna pa djaweps: 9'or mainta pa 12'or merdia, 
2'or te 4’ordi atardi. 


djabieme: 9’or mainta pa 12’or merdia, 
atardi ta SERA. 


E.M. Rijswijk 


Poryama pa un sita na tel. 717-2248 óf selular 796-3714 
Kaya Dr. J.G. Hernandez s/n (banda di Botica Korona) 



USIBO ta hasi un ya- a produsf e lider Fransisco dikatonan i e trahadónan, 
mada na henter komunidat “Broertje” Janga, esun ku firmando e lista di akshon 
boneriano, pero en partiku- a trese BOPEC Boneiru 45 ku ta pasando rónt. 
lar e pueblo di Rincon, ku aña pasá, pa sostené e sin- 


Sealy: “Nos ta hende pretu ku masker blanku. ” 

Historia di Boneiru ta yen 
di komplikashon. 


KRALENDIJK - Histori- 
adó Arthur Sealy ta haña 
ku historia di Boneiru ta 
yen di komplikashon. E po- 
nensia ku pa stipulá futuro 
bo mester konosé pasado i 
bo mester sa kon presente 
a sali di pasado, ta un es- 
torbo den kreatividat di un 
persona. E komplikashon 
di mas grandi ta ku "nos 
ta hende pretu ku masker 
blanku." 

Sealy ta trese dilanti: 
"E pregunta ta ken konosé 
pasado di Boneiru? Fecha 
ta fásil pa kórda, pero no 
tin nada di aber ku kono- 
sementu di historia. Mester 
konosé filosofia di historia, 
p’asina bo komprondé e in- 
signiflkansia di e historia 
ku nos konosé di Bonaire. 
Insignifikansia ta nifiká 
algu sin balor, algu bashi óf 
algu no importante." 

Sealy ta splika mas aleu: 
"Nos mester skirbi histo- 
ria for di bista di esnan ku 
a mira e bela di barkunan 


europeo ku a yega kosta. Di 
esnan ku a sufri di kolonial- 
ismo i sklabitut. Fundeshi 
di Karibe, Boneiru ta un isla 
karibense, ta e sanger ku a 
koha di e hende ku komer- 
siante Europeo a sklavisá. 
Esaki p’ami ta e punto di 
salida pa skibi historia di 
Boneiru." 

Sealy: "Den esaki mi 
guia ta filosofia ku no ta re- 
solvé nada, sino kompliká 
tur kos. E komplikashon- 
nan ei ta historia di pens- 
amentu humano. Tabata 
Descartes ku a kambia his- 
toria ku e ponensia: 'Mi ta 
pensa, pues mi ta eksisti.' 
Ta un dualismo entre pens- 
amentu i mente." 

Di akuerdo ku Arthur 
Sealy, historia di Boneiru 
ta yen di komplikashon. E 
komplikashon mas grandi 
ta ku nos ta hende pretu 
ku masker blanku. "Nos ta 
zwarte piet, pero si papia di 
aboli zwarte piet (nos men- 
te) nos masker blanku (nos 


pensamentu) ta pone nos 
argumentá pa no aboli. Nos 
mente, nos imaginashon, 
un idea ta bini promé ku 
nos pensamentu. Nos tur 
tin un imaginashon tokante 
gobernashon, enseñansa, 
ekonomia, komunidat, edu- 
kashon, seksualidat, husti- 
sia, igualdat i libertat." 

"Tabata e outornan: 
Franz Fanon di Martinique 
ku a skirbi e bukinan: 'Koló 
pretu masker blanku' i 'Es- 
nan rechasá na mundu' i e 
buki 'De verbeelding aan de 
macht' ( Imaginashon na 
poder) di Frank Martinus 
Arion di Kórsou, ku a ran- 
ka e masker blanku for di 
mi kueru pretu. Mi ta sigui 
pensamentu di e boneriano 
Colá Debrot. 'Talbes ta bolbe 
e dia ku kadushi i pal’i sia 
ta brasa otro na Boneiru ku 
kariño di famia'.” 



Dl NOS E TA 

PA PENSA ARIBA: Na tira kulpa riba buriku. 


'NORMAL NOBO'. Awe Extra tambe ta drenta loke nan ta 
yama ’normal nobo'. E Extra manera nos a konosé pa añanan 
kaba, ku su promé página di Boneiru, no ta eksisti mas por lo 
pronto. E lo sigui sali manera tabata e kaso e ultimo simannan, 
desde ku coronavirus a yega e islanan aki i ku a disidi di sera 
frontera di Boneiru ku Kórsou. 

Na Kórsou tambe Extra a hasi algun ahuste debi na coro- 
navirus. A limitá e kantidat di página. Di mes tambe páginanan 
di Boneiru a bira ménos ku tabata e kaso den pasado. Normal- 
mente nos tabatin 12 página di Boneiru den Extra promé ku 
coronavirus a yega. Tabata bóltu página, ku promé página di 
Boneiru. Sierto páginanan ku tabata sali na Boneiru, no tabata 
sali na Kórsou. 

Despues di evaluá, nos a imprimi durante e periodo di kri- 
sis tras di lomba e suplemento di Extra, BONERIANO, ku nos a 
hinka den e Extra normal, pa asina tóg kumpli ku suministro di 
notisia na nos lesadónan. Nos a logra esaki grásias na koper- 
ashon di Extra Productions i Drukkerij De Stad. 

Awor sinembargo ku situashon a kuminsá normalisá, nos 
tambe mester bai 'normal nobo'. I esaki ta enserá entre otro ku 
nos a disidi di separá BONERIANO for di Extra, den sentido ku 
ta bai bende BONERIANO pa 60 sén di dóler, loke ta un preis 
barata, preis di pueblo. Extra ta keda mesun 1 dóler, pero en- 
trante promé di yiili ku notisia ku no ta sali den BONERIANO. 

PA PENSA ARIBA: Un buriku konosé tur parti di mundu. 

MAS SPLIKASHON. BONERIANO ta bira, óf keda, un korant 
ku karakter mas lokal. Notisianan ku ta sali den Extra ta otro 
tipo di notisia, ku balor notisioso mas haltu. BONERIANO en 
kambio lo ta un korant ku hopi notisia sosial, kultural, hopi 
atenshon pa naturalesa, kolumna i rubrika, serinan históriko i 
deporte, na momentu ku aktividatnan deportivo reanudá. 

No tabata fásil pa yega na e senario aki. Hopi pensa, hopi 
kibra kabes, pa finalmente disidi. Den konsulta ku gerensia di 
Extra na Kórsou nos mester a kue e direkshon aki, ku ta nifiká 
tambe ku Boneiru awor tin su propio korant diario. I ta parti di 
Boneiru i tin tambe e nómber BONERIANO. 

Nos por sigurá nos lesadónan ku nos a hasi hopi esfuerso, 
studia tur sorto di senario, pa kontinuashon. I ta na esaki nos 
por a yega finalmente. I no tabata fásil pa nos a yega na e se- 
nario aki pa kontinuá. 

PA PENSA ARIBA: Si bu-rikunan no a muri, paña pretu lo no 
a para riba bérdé. 

HOPIATRAKSHON TURI-STIKO. E ultimo dékadanan a kon- 
sentrá den sektor di turismo hopi riba sambuyamentu, pues 
bida bou di laman di Boneiru. Sin duda Boneiru su bida bou 
di laman ta bunita, pero tin hopi mas atrakshon ku por usa 
pa turistanan ku ta bini e isla aki. Kosnan chikitu, ku ta parse 
insignifikante pa e hende lokal, pero ku pa e turista bishitante 
tin hopi balor. 

Nos tin algun eksperensia ku esaki, akumulá durante kami- 
nata ku turista den naturalesa di e isla aki. Nos a ripará ku ta e 
storia ta konta. E storia rónt di tur kos ku nan ta topa durante 
un kaminata den naturalesa. E storia tras di e mata di stóki, 
ku nos grandinan tabata usa pa limpia djente. E storia tras di 
foyonan di wayaká, tambe kaska di palu di huku, ku sa usa pa 
laba paña na laman. E storia tras di pushi pa purifiká un porko 
promé ku mat'é. Storia dje katuna di e mata di pushi ku nan sa 
usa pa sende i warda kandela. E storia tras di palu di kuku ku 
nan sa hórta su tronkon i halanan. I ku sa usa su palu pa lanta 
bandera. Asina tin hopi i hopi mas kos. 

PA PENSA ARIBA: Kabai balente su forsa ta kaba na ka- 
minda. 

FUHIKUBO. Nos ke asentuá ku tin un instituto na Boneiru, 
FuHiKuBo, ku tin tur e konosementu aki. FuHiKuBo tin añanan 
kaba ta dunando kurso riba tereno di historia i kultura. E in- 
stituto aki por duna un aporte grandi atraves di kurso i pu- 
blikashonnan pa taksista, 'tour-operator' i otro personanan ku 
ta traha den sektor turistiko. 

Ról di PDVSA den e situashon 


PDVSA hasiendo esfuerso pa 
sigui manehá BOPEC 


KRALENDIJK - Sindika- 
tonan BPWU i FEDEBON 
ta den kontinuo komuni- 
kashon ku Caracas, sigur 
despues ku a nombra un 
gerente general nobo na 
PDVSA, den persona di Car- 
los Corredor. 

Di banda di e gerente 
nobo el a informá ku ta 
hasi tur esfuerso ta ser hasi 
legalmente riba nivel inter- 
nashonal pa por logra dis- 
poné i manehá propiedat- 
nan di PDVSA, entre kual 
BOPEC den un forma liber 
manera kualkier empresa 
den un komunidat, pa asi- 
na por sigui kumpli ku nan 
obligashonnan, manera sa- 



Sl NA KONOSE Hl STORIA I 
KULTURA Dl BONEI RU 



Fundashon Históriko Kultural Boneriano (FuHiKuBo) ta bini ku 
otro kurso di historia i kultura na Papiamentu. 


Fecha i orario di kurso: 

Dianan den siman (djamars i djaweps) 23, 25, 30 di yiini, 2 di yiili 
di 7'or pa 9'or di anochi; 

Djasabra 27 di yiini i 4 di yiili di 2'or pa 5'or di atardi. 

Dosente: Bói Antoin 

Preis pa kurso ta 65 $ pa persona. Ta inklui tur material di kurso 
riba 'memory stick'. Sertifikado na final. 

Por inskribf na telefón 717-8482 óf 
796-0020. 

Lugánan ta limitá. 


lario i benefisionan sosial i 
laboral i sigui normalmente 
ku nan negoshi, esta di 
operá BOPEC komo un ter- 
minal di almasenahe. 

USIBO ta hasi un ya- 
mada na henter komunidat 
boneriano, pero en partiku- 


lar e pueblo di Rincon, ku 
a produsi e lider Fransisco 
“Broertje” Janga, esun ku 
a trese BOPEC Boneiru 45 
aña pasá, pa sostené e sin- 
dikatonan i e trahadónan, 
firmando e lista di akshon 
ku ta pasando rónt. 

E siman aki ta siman di San 


Wan. Mañan djamars, 23 di yuni, 
ta bispu di San Wan. Anochi e 
selebrashon tradishonal ta kuminsá 
pa kue djarason. Mi no tin idea na 
unda i kon e selebrashonnan lo 
ta e aña aki, mirando ku te ainda 
COVID-19 ta hungando un ról. Pero 
ku San Wan ta sigui ta un echo. I e 

siman despues San Pedro. 

*** 

Loke ta hasi mi kontentu ta ku 
nos a logra dokumentá e sele- 
brashon tradishonal aki hopi bon. 
Nos tabatin un grupo ku a entre- 
vistá diferente persona, pa asina 
por a traha un dokumental di video 
di 1 ora. Hendenan manera Reini 
Trinidad, Chemmy Cicilia, Adelfa St. 
J ago, J ose Mercera, Ricardo Keller 
i asina diferente hende grandi mas. 

E dokumental aki t'ei. 

*** 

Bandadiedokumentalm'a 
skirbi tambe un seri den Extra 
tokante e selebrashon di San Wan 
i San Pedro. Pues banda di e do- 
kumental, tin tambe un dokumento 
den tantu Word komo PDF di e 
selebrashon aki, trabou di Nicky 
P ietersz. T ur hende por pidié grátis 

na fuhikubo@gmail.com. 

*** 

Mideseo tabata pa saka un 
buki di San Wan/San Pedro, Bari, 
Maskarada, historia di aviashon i 
otro dokumentalnan ku nos a traha. 
Pero mi no tin speransa mas di 
por logra esaki. A ménos ku sali 
un instansia pa tuma inisiativa pa 
hasié. I no tin. Di otro manera mi 
no ta mir'é bira realidat mas. I ta 
bon asina tambe, Ta un asuntu ku 
m'a diskuti hopi e ultimo añanan 
ku Nicky. Laga asina numa. Nos 
a hasi nos trabou te kaminda nos 
tabata por. 

*** 

Djabiérné ultimo m'a papia 
despues di basta tempu ku mi 
amigu Anthony Douglas na Kórsou. 
Anthony ta un di e mihó sineastan- 
an di Kórsou. Hopi aña pasá, tra- 
hando na Servisio di Informashon 
di Gobiérnu di Boneiru, Herbert 
Cesilia a pone mi den kontakto ku 
Anthony Douglas i otro sineasta, 
Gibi Libier, ku mientrastantu a 
fayesé. Ta serka nan, spesialmente 
Anthony, m'a haña e konosementu 
pa traha dokumental. Di mes no 
asina bon manera Anthony, pero 
mi poryuda mi kurpa. Lo mi skirbi 
despues mas diAnthony, di nos 
eksperensianan den trahamentu di 
un dokumental yamá 'Antiya', pero 
ku debi na falta di fondo nunka a 

bira realidat. 

*** 


Banda di medionan tradishonal 


Atenshon pa plataformanan di 
komunikashon online 


KRALENDIJK - 'Banda 
di e plataformanan komun 
di komunikashon manera 
radio, korant i televishon, 
tin plataformanan di ret- 
nan sosial manera Face- 
book, instagram i linkedin 
ku hendenan ta subi pa 
buska informashon. Na es- 
akinan tambe e Sekshon di 
Informashon lo bai duna 
hopi atenshon tambe, se- 
gun e hefe nobo di e sek- 
shon di Komunikashon di 
Entidat Publiko Boneiru, 
Favel Maduro, a trese di- 
lanti na okashon di su 
presentashon na prensa 
boneriano. Pero e medio- 
nan di komunikashon trad- 
ishonal ta keda importante. 
“Nos mester keda hopi den 
kontakto ku otro. Boso ta 
un wowo di kadena hopi 
importante ku komunidat”, 
Maduro a sigurá miembro- 
nan di prensa presente. 

Un periodista 

E hefe nobo di e sekshon 
di Komunikashon di Enti- 
dat Publiko Boneiru, Favel 
Maduro, no ta un deskono- 
si den mundu di periodismo 
na Boneiru. Algun aña el a 
traha komo periodista riba 
nos isla. “Mi tabata un pe- 
riodista meskos ku boso. 
P’esei mi ta konsiderá ku 
nos tin tambe un meta ko- 
mun, esta informá komu- 
nidat boneriano pa nan sa 
kiko ta pasando pa nan tin 
un adelanto”, el a bisa na 
okashon di su presentashon 
na prensa i pueblo boneria- 
no. “Ku e vishon ei mi a bin 
Boneiru.”. 

“Ora mi a haña e opor- 
tunidat aki, mi no a duda. 
Pasobra mi stima e isla aki 
kaminda mi a biba un tem- 
porada i e naturalesa ku mi 
ta disfrutá enorme di dje. 
Tin hopi trabou pa hasi, e 
ta un reto grandi i mi ta bai 
pe”, Flavel a trese dilanti 
den su introdukshon. 

Promé di yuni el a 
asumf su enkargo nobo. E 
ta enserá desaroyo nobo. 
Banda di e plataformanan 
komun di komunikashon 
manera radio, korant i tele- 
vishon, plataformanan di 


retnan sosial manera Face- hendenan lokal ku a ku- nan sigui desaroyá bou di 
book, instagram i linke- minsá den e ramo akf pa nos guia.” 
din. Na esakinan tambe lo 
bai duna atenshon, segun 
Maduro. Pero e medionan 
di komunikashon tradis- 
honal ta keda importante. 

“Nos mester keda hopi den 
kontakto ku otro. Boso ta 
un wowo di kadena hopi 
importante ku komunidat”, 

Maduro a sigurá miembro- 
nan di prensa presente na 
su presentashon. 

Plan di komunikashon 

Boneiru no tin un mane- 
ho di komunikashon fiho. 

Esei ta bira un di enkargo- 
nan, esta pa presentá un 
Plan di Komunikashon, un 
vishon unda gobiérnu kier 
yega ku komunikashon. Se- 
gun Favel den lachinan tin 
diferente plan drumi i no 
por papia di un plan di ko- 
munikashon na e momen- 
tunan akf. Tin hopi kos ku 
mester bai implementá. “Mi 
por tin mil i un idea, pero 
tin ku bai wak e posibili- 
datnan i e hendenan ku nos 
tin. E ideanan tei, mester di 
aprobashon i esei lo bira e 
plan”, Maduro a splika. 

Segun diputado Tjin 
Asjoe a yega di presentá 
un konsepto di un plan di 
komunikashon na Kolegio 
Ehekutivo. Mirando ku ya 
tabatin plan pa buska un 
hefe nobo pa e sekshon, a 
disidi pa laga e hefe nobo 
tira un bista den e plan akf 
i duna su rekomendashon 
i vishon tokante e organ- 
isashon ku e ta bia pone 
riba pia. Pa e motibu ei Ko- 
legio Ehekutivo a disidi di 
wanta e plan te ora tin un 
hefe nobo. Tin un plachi di 
kostonan finansiero mará 
na e plan aki. Awor ta na 
e hefe nobo pa presentá e 
plan total, segun Tjin Asjoe. 

Mester di hende tambe 
pa reforsá e tim aktual di 
komunikashon. Segun Fa- 
vel Maduro, e idea ta pa 
profeshonalisá e tim mas. 

Pero su idea ta pa hasi uso 
tambe di stazjérnan lokal. 

Maduro: “Tin un skol di 
media na Boneiru i mi ta 
pro pa duna un empuhe na 



_ 

FavelMaduro, hefe nobo di sekshon di Komunikashon 
di gobiérnu di Boneiru 


ATMI Nl STRASHON Dl VI NO 

Skritura: 2 Samuel 9:1-13 
"...No tene miedu..." v.7 (BS) 

Durante mi infansia, poko bia mi a risibi kastigu 
fisiko serka mi tata. Mi tabata sa ku e ta bai straf 
mi, pasobra e tabata bisa mi asina aki: "Miriam ban 
regla kuenta." Na un okashon durante mi etapa 
komo adulto, el a yama mi na telefón bisando mi 
e frase ku ta spanta mi: "Ora bo yega kas, nos ta 
regla kuenta." Miéntras mi tabata warda mi tata, 
mi tabata saminá mi mes internamente pa sa den 
kiko mi a fay'é. E miedu a laga mi lubidá ku mi 
tata tabatin un proyekto, ku ami tabata atministrá 
e parti finansiero. E dia ei nos ta atendé e kuenta. 
Beibel ta konta un episodio unda tin reglamentu di 
kuenta; na prinsipio tin miedu, pero e resultado ta 
pas, goso i bendishon. Rei David ta kórda riba e 
promesa ku el a hasi na su amigu Jonatan, yu di 
Saul. A traves di su sirbidó Siba e ta haña sa ku tin 
un desendiente di Saul ku yama Mefiboset. Ora ku 
nan a yama Mefiboset pa bini den presensia di rei, 
e tabatin miedu; e miedu akf ta legitimo, pasobra 
segun e kultura oriental un rei ta sigurá su trono i ta 
mata su posibel rivalnan, i bedi ku e ta nietu di Saul 
e tin derecho di reklamá e trono di Israel. David ta 
trankilis'é i ta bis'é: "No tene miedu." Pas a yena e 
kurason di Mefiboset ora el a tende e palabranan ei. 
David ta aktua kontra di prinsipionan ku e kultura a 
stablesé i a apliká balornan di e reino na unda amor, 
hustisia i miserikórdia ta prevalesé. Nos ta yamá 
pa biba segun e prinsipionan aki i na final, ora nos 
topa kara kara ku Dios, nos lo risibf e rekompensa. 
Miriam Bermudez, Honduras 

Amor semper ta vense miedu! 

Saká for di: Alimento Pa E Alma, un produk- 

shon 

di Trans World Radio Bonaire. 

U'IUtlHRU 


TATA KU TA SINTI $U MES MACHU! 


KRALENDIJK - Pader 
Baak di parokia di Coro- 
moto no a spar e tatanan 
ku ta sinti nan machu i ku, 
desplegando e aktitut aki, 
no ta kontribui pa krea un 
ambiente harmonioso na 
kas, den nan famia. Ayera 
tabata dia di tata i tabatin 


selebrashon di santu sakri- 
fisio di misa na Parokia 
La Birgen di Coromoto. 
Hopi tata tabata presente 
pa inisiá nan dia tuman- 
do bendishon di Dios den 
misa. 

Den predikashi pader 
Alphonsus Baak a enfatisá 


ku "nos mester komuniká 
ku otro". “Hopi famia no 
ta sinta huntu na mesa na 
kas. Nos mester krea un 
ambiente pa e hende, sea 
mama of tata, sinti nan na 
kas i den bon harmonia, un 
pa otro. Hopi mama soltero, 
pasobra e tatanan ta sinti 


nan ‘machu’, i no ta karga 
responsabilidat." 

Baak a sigui bisa: "Tin 
bes a tata e ta ekspresá ku 
na kas no ta dushi. Hopi 
diskushon, problema i nan 
ta opta pa keda mas tantu 
posibel pafó di kas, evitá 
diskushon. Ta importante 


pa krea un bon ambiente 
na kas. Tene bo kas i e alre- 
dedor limpi, ilustrá ken bo 
ta, un hende limpi i felis. E 
ta ehémpel pa otronan." 

Misa tabata animá pa 
Kor Flor di Coromoto i ofisiá 
pa pader Alphonsus Baak. 




Nos ta kla 
pa yuda bo 
via telefón 
na Boneiru 

Tur djaluna di 9‘or pa IVor di mainta 
(ora lokal) ora di konsulta telefóniko. 

Algu a bai robes entre abo i un instansha gubernamental, 
opvang pa mucha, skol óf un instansha ku ta ofresé 
kuido médiko na mucha? Durante e ora di konsulta e 
tim diNationale ombudsman i Ombudsman pa mucha 
gustosamente ta wak kiko nan por hasi pa bo. 


E ora di konsulta ta tuma lugá na 
papiamentu, hulandes óf spañó. 




Manda e e-mail na spreekuurCN@ 
nationaleombudsman.nl. Menshoná bo 
nómber, number di telefón i na ken ta 
dirigi e pregunta; Nationale ombudsman 
óf na Ombudsman pa mucha? 



de Kinderombudsman. 

© dekinderombudsman.nl 
n de Kinderombudsman. 



Riba djaluna entre 9’or i lVor di 
mainta e tim lo tuma kontakto ku 

bo via telefón (dianan di fiesta no ta 
inklui). 


00 

nationale ombudsman 

© nationaleombudsman.nl/cn 
n Nationale ombudsman Caribisch Nederland 

Pa konberti edifisio di sentro bario den sentro di seguridat pafamia 


Habitantenan di Antriol a brasa plan di gobiérnu 


KRALENDIJK - Habi- 
tantenan di Antriol a brasa 
plan di Gobiérnu pa kon- 
berti edifisio di Sentro di 
Bario Antriol den sentro di 
seguridat pa famia. Fun- 
dashon Antriol Avanti i 
Proyekto Desaroyo di Bario 
a invitá diputado Nina den 
Heyer resientemente pa 
duna splikashon di plan ku 
tin ku e edifisio di Sentro 
di Bario Antriol. 

Diputado Den Heyer a 
splika ku e edifisio tin al- 
gun aña pará sin uso i sin 
mantenshon. Esaki pa dife- 
rente motibu. Awor a pone 
fondo disponibel pa drecha 
esaki i poné den uso komo 
un sentro kaminda hende 


nan ku haña nan den kual- 
ke problema lo por akudi i 
risibi e ayudo nesesario. Na 
e sentro aki lo tin diferente 
disiplina di servisio na bi- 
enestar di esnan den nese- 
sidat urgente pa esaki. 

E konsepto aki no ta ko- 
nosi ainda na nos islanan 
tampoko na Hulanda. Esaki 
ta konosi na Bélgika i Mer- 
ka. Boneiru lo bira e promé 
isla ku lo introdusi esaki 
den Karibe. Antriol ta or- 
guyoso di ta forma parti di 
esaki. Lo drecha e kancha 
di deporte i kambia esaki 
den un kancha multi-efun- 
shonal kaminda hóbennan 
lo por praktiká diferente 
tipo di deporte. 





OPENBAAR LICHAAM 

BONAIRE 



REUNION KOMISHON FIHO PLANIFIKASHON I 
DESAROYO 


Presidente di komishon fiho pa Planifikashon i Desaroyo ta 
partisipá ku tin un reunion di komishon djárason 24 di yiini 
2020 pa 16.00 or den sala di reunion di Konseho Insular na 
Passangrahan. 


Agénda: 

1. Apertura / partisipashon 

2. Derecho pa hiba palabra pa siudadano 

3. Stipulashon di agénda 

4. Stipulashon di reportahe kórtiku i lista di desishon di 15 di 
yanuari 2020/ 19februari 2020 (archnr. 2020002113), 20 
di mei 2020 (archnr. 2020001950) i 3 di yuni 2020 
(archnr. 2020002190); 

5. Kontinuashon di splikashon tokante e ‘kadernota’ 
relashoná ku maneho di tereno na Boneiru (archnr 
2019011986); 

6. Splikashon tokante kriterionan / kondishonnan pa 
eksepshon pa loke ta trata e sekuensia riba lista di 
espera pa parselanan komersial i kriterionan di opshon / 
prosedura di opshon (archnr. 2020002106); 

7. Klousura 


Pa tratamentu di punto di agénda 5 i 6 ta invitá diputado Kroon, 
direktor di e direktorado di R&O i sr. R Tuitert. 

Ta publiká e konvokashon pa e reunion aki riba e parti publiko 
di e sistema di informashon di Konseho Insular 
( www.konsehoinsular.com ). 

Atentamente, 

N.F. Silberie 
Presidente 


<J> 


Fundashon Antriol 
Avanti ta ehekutá aktual- 
mente e funshon ku sn- 
tro di bario tabatin den 
pasado. Ku e desishon pa 
bini ku un sentro di seguri- 
dat pa famia, gaobiérnu lo 
duna mas sosten i reforsá 


Fundashon Antriol Avanti 
pa amplia nan aktividat 
na bienestar di bario di 
Antriol. Resientemente a 
nombra un persona via di 
e proyekto di Desaroyo di 
bario komo beheerder na e 
fundashon. 


Despues ku Diputado 
Nina den Heyer a kontestá 
tur pregunta di presen- 
tenan, a sera e anochi ku 
un gran aplouso di sosten 
na e proyekto ariba men- 
shoná. 



Dienst Uitvoering Onderwijs 
Ministerie van Onderwijs, Cultuur en 
Wetenschap 


Problema ku paga debe di 
estudio bék? 


Bo tin problema ku paga bo debe di estudio bék serka DUO a 
konsekuensia di e situashon di corona? Nos ke yudá bo i ta ofresé 
posibilidat pa baha bo montante mensual óf pa para e pagamentu 
bék, temporalmente. 

Baha montante mensual a base di bo entrada 

Bo por pidi nos pa tene kuenta ku bo entrada ora di hasi kalkulashon di bo 
montante mensual. E ora ei bo ta paga bék segun bo forsa. Nos ta analisá 
standart bo entrada (konhunto) di 2 aña pasá. Si bo entrada a baha na 2020, bo 
por pidi pa tene kuenta ku e entrada mas abou aki. Bo montante mensual por 
baha óf asta bira € 0,-. 

Pidi un periodo liberdi pago 

Bahamentu di bo montante mensual no ta un solushon? E ora ei bo por para 
pagamentu bék di bo debe di estudio temporalmente. 

Bo ta hasi uso kaba di e opshonnan menshoná i tóg bo ta hañá bo ku problema? 

E ora ei tuma kontakto ku nos via antillen@duo.nl. Menshoná den bo e-mail bo 
‘burgerservicenummer', adrés i fecha di nasementu. Nos lo papia e ora ei tokante 
bo situashon i lo buska un solushon adekuá huntu ku e persona.. 

Areglonan di pago 

Bo tin un areglo di pago serka DUO i pa motibu di e medidanan di corona bo no 
por kumpli mas ku bo obligashon di pago? Tuma kontakto ku nos e ora ei via 
debiteurenbeheer@duo.nl. Esaki ta konta tambe si bo tin un retraso di pago i tin 
un sita pa un kombersashon personal ku un empleado di DUO. 


Pa mas informashon, tira un bista riba duo.nl/antillen 

Bustfn tempu bteu 



Diputado Jose Maria Frans entregando diploma. Na banda por mira Henry Toré, di- 
rektor di Lourdes MAVO/ETAO, ku despues a bira SGB. Tambe Nel Casimiri (Amigoe) 
sakando foto. (Kolekshon difoto Herbert Cesilia - FuHiKuBo) 


Programanan di Bonaire.tv 


Telbo kanal 70 

Flamingo TV kanal 23 


Djaluna 22 Yiini 

12:00 Herensia: 

18:00 Religion: 

Aletta Alexander 

Adventista Antriol 

13:00 Aki Korsou: 

19:30 Puerto Latino: 

Hugh Lopes 

Luis Zárraga 

14:00 Herensia: 

20:00 Herensia: 

Marshe Magazina 

Maura Christina 

di Rei 2017 

J anga-Saragoza 

15:00 BAPA: 

21:00 BAPA: 

Aimed Ayubi 

John Leerdam 

16:00 Herensia: 

22:00 Herensia: 

Alvin Chacuto 

Hermenegildo 

17:00 Aki Boneiru: 

Cicilia Parti 3 

Maria Goretti 

23:00 BAPA: 

bewaarschool 

Sur Pacifica - 

Yufrou Duchi 

Mirna Wezel 

^Bonairej 

Tur mérdia 12'or ta kuminsá un pro- 

gramashon nobo di 4 ora. 

E programashon aki ta ripiti pa 24:00. 


IMONCHI & TONCHI 

“■ - - —^ 

Kiko bo a haña di regalu 

ayera riba dia di tata 
Tonchi? 

V J 

-N 

Kiko? Awél si! Piki, skóp, harka, 
chapi.... kos di kustumber! 

L. J 

\U \ 



Hendenan di 
Boneiru 


ZJANPA 

Pablo Winklaar a 
nase dia 25 di 
febriiari 1906na 
Boneiru i e tabata 
biba na e adrés 
Rincon 273, awendia 
Kaminda Karpata. E 
tabata loke den 
pasado nan tabata 
yamaun ‘arbeider’ na 
hulandes i ‘obrero’ 
na papiamentu. Pues 
im persona ku por a 
hasi diferente trabou duru. E nómber di kariño di 
Pablo Winklaar tabata Zjan Pa. 

Komo ku semper e tabatin un tipo di kuif na su kabei 
nan tabata yam’é Zjan Pa Kuifje. E no tabata rabia. 
Nan ta konta ku Zjan Pa ta un hómber ku sa broma 
masha hopi mes. E tabata profilá su mes komo un 
hómber ku su bon sén. Enbérdat Zjan Pa por a 
broma, pasobra su kunuku tabata produsi bon. Entre 
otro e tabatin sentebibu den su kimuku, e tabata 
planta den temporada di yobida i sa haña bon 
kosecha. Tambe e tabatin su bestianan ku tabata 
produsi bon. 

E kunuku di Zjan Pa tabata situá na Roi Sango, 
pabou di Rincon. Roi Sango ta un roi sumamente 
hundu un tiki mas pabou di Altamira Uño. Sa tin hófi 
tambe na kunukunan den e roi aki. 

Zjan Pa tabatin na su kunuku un kachó yamá 
Makaku, pasobra kara dje animal tabata yen di lana i 
tabata parse makaku. Na momentu ku sa tin hopi 
kachó muhé lops den Rincon, Zjan Pa sa trese 
Makaku kas i tabata lag’é kana lós. Makaku no 
tabata hasi wega ku e kachónan lops aki. 

Na momentu ku Makaku tabata den Rincon esaki 
tabata tópiko di komentario. “Makaku ta na Rincon”, 
nan sa komentá. 

Plannan komersial di studiantenan 

di MBO ta impreshoná 



KRALENDIJK - Studian- 
tenan di kuater diferente 
estudio di MBO na Boneiru 
a presentá djabiérné. 19 di 
yiini, nan plannan komer- 
sial na gezaghebber Edison 
Rijna i representantenan 
di Kámara di Komérsio, 
Oredits i Cargill. Esaki ta 
tuma lugá den kuadro di 
finalisashon di e proyekto 
‘Empresá Chiki Boneiru’. 


Dos aña largu studian- 
tenan di Nivel 2 ‘Kolab- 
oradó di Servisio Edifisio’, 
‘Servisio’, Ayudante Kuido 
i Bienestar’, di e Trayek- 
to di Guia pa Okupashon 
(BBL) i Kolaboradó di At- 
ministrashon Finansiero 
a sigui e parti opshonal, 
Aktitut empresarial’. Du- 
rante e parti opshonal akf 
e studiantenan a siña mira 


oportunidatnan i demostrá 
inisiativa. A stimulá nan pa 
aktua proaktivo i pa wak 
nan propio funshonamentu 
ku wowo krftiko. E abili- 
datnan importante akf di 
un kolaboradó empresarial, 
doño di un kompania óf un 
trahadó outónomo sin per- 
sonal (ZZP) ta kontribuf, 
segun MBO Boneiru, pa 
sigui desaroyá e isla. 


1 urnopt. , 




Durante e parti opshonal 
e studiantenan a traha riba 
e proyekto ‘Empresa Chiki 
Boneiru', kaminda nan a 
traha nan mes plan empre- 
sarial. Kámara di Komér- 
sio i Qredits a guianan 
den esei. Bou di direkshon 
di yufrou Suzy Bergland, 
e studiantenan djabiérné 
ultimo a presentá nos mé- 
nos ku 22 plan komersial. 
Cargill tabata impreshoná 
pa e kalidat ku nan a mira 
i a duna e studiantenan un 


kómplimént na final. E rep- 
resentantenan di Kámara di 
Komérsio i Oredits ta wak 
ku satisfakshon e resulta- 
donan ku a logra entre otro 
dor di nan guia. Gezagheb- 
ber tambe tabata kontentu 
di mira ku studiantenan ta 
trahando di forma empre- 
sarial na nan futuro i di e 
isla. 

MBO Boneiru ta orguy- 
oso di su studiantenan i e 
produktonan ku nan a pro- 
dusi ku asina tantu pashon. 


Situashon na kompania BOPEC 

250 Pa 300 tata di famia a pérdé 
trabou kaba na kontratista 


KRALENDIJK - Djaweps 
atardi e sindikatonan 
BPWU, FEDEBON i USIBO 
a organisá un atardi di in- 
formashon pa asina kom- 
parti tur informashon dis- 
ponibel ku e trahadónan i 
nan famia, pero tambe na 
e komunidat boneriano. E 
liña kórá ku a kore henter e 
atardi tabata ku e sindika- 
tonan ta hasi i ta sigui hasi 
tur esfuerso posibel pa tene 
BOPEC habri i ku esei skapa 
kuponan di trabou di kasi 
100 tata i mama di famia. 
Esaki despues ku ya kasi 
250 pa 300 tata i mama 
di famia a keda retirá for 
di BOPEC den e mundu di 
kontratista, debi na e echo 
ku a yega un momento ku 
no tabatin fondo mas pa 
paga nan. Tur esaki a kon- 
sekuensia di e blokeo ku 
Merka, sostené pa Hulanda 
a imponé kontra Venezuela. 

Tambe e oradornan a 
mustra riba e importansia 
di tene BOPEC habri pa ku 
e ekonomia di Boneiru en 
general. Sigur ku awor ku 
e kabai débil i delikado ku 


Boneiru a bai konsentrá 
riba dje, esta turismo su 
pia a kibra den apénas tres 
luna. 

Slndikatonan a mustra 
riba e hecho ku ekonomia 
di Boneiru ta hopi vulnera- 
bel ora ku dirigi esaki riba 
un aktividat ekonómiko so, 
esta turismo i ku mester di- 
versifiká. Un posishon ku 
por sierto ta kargá tambe 
pa sekretario di estado drs. 
R. Knops, manera el a pone 
den su karta pa Tweede 
Kamer fechá 18 di yuni ul- 
timo. I no mester lubidá ku 
BOPEC, ku su 45 aña ku e 
ta kumpli e aña aki, for di 
1975, banda di Salt Compa- 
ny, tabata i te ainda ta un 
di e pilánan importante di 
ekonomia aki na Boneiru. 


Mirando e desaroyo di e 
situashon na BOPEC, tam- 
be e oradornan a presentá 
dilanti henter e publiko pre- 
sente e realidat ku BOPEC 
lo por sera su operashon- 
nan i ku esei lo nifiká ku lo 
no por paga e salarionan i 
otro kondishonnan laboral. 
Pa esaki tambe e tres sindi- 
katonan ta prepará. Aki e 
aspekto huridiko di derecho 
di trahadónan ta bin riba 
mesa. I den e kuadro aki a 
informá ku e ministerio di 
Asuntunan di Labor i Sos- 
ial (SWZ) ta prepará pa un 
eventual siere di BOPEC, 
igualmente e servisio di Ko- 
munidat i Kuido di Boneiru, 
ku ta kai bou di diputado 
Nina den Heyer ta prepará 
pa kualkier eventualidat. 


Mezze Restaurante 

ta buska 

1 bartender 

-ku konosimentu di midle east drinks i bibida moderno 
-mestertin 1 aña di eksperensia i ku diploma 

Pa mas info yama telefón 786-8631 


Ultimo dia pa inskribi 
pa kurso 


KRALENDIJK - Awe ta e 
ultimo dia pa inskribf pa e 
siguiente kurso di historia 
i kultura organisá pa Fun- 
dashon Históriko Kultural 
Boneriano (FuHiKuBo) ta 
bai organisá otro kurso di 
historia i kultura di Bo- 
neiru. Ta despues di kasi 
un aña ku ta bolbe ofresé e 
kurso aki. Awor e oportuni- 
dat a presentá atrobe. 

E kurso aki ta kuminsá 
mañan djamars 23 di yuni 
pa 7or di anochi. E di- 
anan di kurso ta djamars, 
djaweps i djasabra durante 
dos siman. Den siman e 
kurso ta di 7’or pa 9’or di 
anochi, miéntras ku djasa- 


bra ta di 2’or pa 5’or di at- 
ardi. Total 14 ora di lés. 

E kurso ta kontené pues 
tantu tópikonan di historia 
komo kultura di Boneiru, 
ku komo dosente Bói An- 
toin, ku a duna e kurso aki 
na hopi okashon kaba. Na 
final e partisipantenan ta 
haña un sertifikado i tambe 
basta material riba memo- 
ry-stick. 

Preis ta 65 dóler pa per- 
sona i por yama inskribi pa 
mas tardá awe djaluna at- 
ardi pa 6or di atardi. Debf 
na medidanan di COVID-19 
no por tuma mas ku 15 per- 
sona. 


Josan Bonaire N.V. 

ta buska 

5 metslá / 5 karpinté 

-mestertin LTS-opleiding 
-mestertin 2 aña di eksperensia 

Pa mas info yama telefón 717-7672 

Dl DIESDOS DJADUMINGU SIKLO A 


Promé Lektura 
Salmo 

Di dos Lektura 
Evangelio 


: Yeremias 20, 10-13 
: Salmo 69, 8-10, 14, 17, 33-35 
: Romanonan 5, 12-15 
: Mateo 10, 26-33 



Nos no mester tin miedu. 
Miedu ta paralisá nos, ta 
sklavisá nos, no ta laga nos 
disfrutá. 

Den nos bida nos ta pasa 
den momentonan duru, ken 
nó? (promé lektura). Kristu 
nunka ta skonde pa nos ku 
nos bida kristian lo ta difi- 
sil, pues nos no por tin mihó 
suerte kunÉ, nos Maestro 
(evangelio) ku ta stima nos i 
ta kana na nos banda. Pues, 
nos mester biba ku konfian- 
sa, siendo ku den Kristu nos 
tin gran abundansha di gra- 
sia (di dos lektura). Ayó ku e 
miedu pa coronavirus! 

Puntonan di e idea prin- 
sipal: 

Na promé lugá, nos tur 
ta pasa den situashon i oran- 
an teribel, manera Yeremias 
den e promé lektura: nan ta 
traishoná nos, kritiká nos i 
difamá nos, nan ta bandoná 
nos i ta laga nos na kaya; nan 
ta hari nos; nos ta pérdé tra- 
bou i algun ser keri di nos ta 
bai fo’i kas; un férmidat ta 
kabando ku nos salu; nos no 
por paga nos debenan ku a 
akumulá: CO VID-19 ta toka 
na porta di hopi kas. Pakiko 
sigui. Situashonnan duru i 
miedu awendia ta maltratá 
mundu, Iglesia i nos famia i 
yunan ta: liberalismo agresi- 
vo ku ta invitá nos tur na pla- 


ser i na opinionnan sin base, 
sekularismo diktador ku ta 
kore ku Dios for di e mesa 
di nos desishonnan, ateismo 
militante ku ta bringa kontra 
Dios ku machete i martin, i 
des-personalisashon 
ideológiko di e katóliko, ku 
no sa kiko e ta bai hasi i ku 
ken e ta risibi. E enemigunan 
aki ta laga nos tembla. 

Na di dos lugá, na e mo- 
mentonan aki nos mester 
skucha den e kurason e pal- 
abra di konsuelo di Kristu 
den e evangelio di awe: “No 
tene miedu ”. I Kristu, na ora 
di bisa esaki, tabata sa bon 
di su oyentenan, Pedro lo a 
muri na Roma kabes abou, 
su ruman Andrés na Patras 
krusifiká na krus, nan lo a 
kórda kabes di Hakobo na 
Herusalém i nan lo a tira su 
rumanHuan denunpanchi 
grandi, nan lo sake ileso i lo 
kim’é den e minanan di met- 
al na Patmos, isla ku ta drif 
den Egeo. Parse ku ni un 
solo disipulo a muri riba 
kama. Ku Kristu ta bisa nos 
‘Wo tene miedu ”, ta otro 
kansion. Nos no ta mete ku 
ningunhende; dilantidi ma- 
terialismo, hedonismo, seku- 
larismo i otro “ismonan” nos 
no ta a”tweet” esaki; den 
wignan di pomografia nos ta 
bira lila manera otronan, 


den matrimonio nos ta hun- 
ga kabuya slap, nos ta kónkel 
ku plaka di belasting, ku 
ehémpel nos ta siña yunan 
astusia i trampanan 
grandi.. .manera otronan. Mi 
ta bai tin miedu? 

Finalmente, ai di mi si mi 
no tin miedu! Lo ta señal ku 
mi no ta biba e evangelio 
radikal, di ku mi no ta testigu 
di nada, di ku ami ta unu mas 
den e néshi di e mundu aki. 
Malu lo ta si ningun hende ta 
insultámi di ta trahadó ku 
konsenshi, di ta liber di mal- 
trato sindikal, di ta respetu- 
oso ku Dios ora bos( i welek) 
di blasfemia ta zona, di ta 
katóliko komprometé ku ta 
trapa fuerte riba e kusinchi di 
réspét humano. Pues nó, 
señor, nos no mester tin 
miedu pasobra nos ta den 
man di Dios; si asta E ta tene 
kuenta ku kabeinan di nos 
kabes i e paranan den 
kunuku, kuantu mas E lo no 
kuida nos, ku ta su yunan. 
Laga no nos no tene miedu, 
nó, pues esnan ku ta persigui 
e disipulonan di Hesus lo por 
mata e kurpa, pero no e alma 
ni e libertat interno. No laga 
nos tin miedu, pasobra He- 
sus mes, dilanti su Tata, lo 
duna testimonio di nos si nos 
tabata fiel na djE. Laga nos 
ta kristiannan di lei. 

Pa reflekshoná: Di kiko 
mi tin miedu? Di pandemia? 
Di ken mi tin miedu? Dikon 
mi tin miedu? Kon sali di e 
miedu asina profundo aki ku 
ta paralisá mi? Mirando 
Kristu mi ta grita: Señor, mi 
ta konfia den Bo. 

Pader Antonio Rivero 



notisiakatoliko@gmail.com 


Siña di e 
coronavirus 

Den mashá poko tempu, ser- 
nan humano a bira konsiente di 
nos fragilidat. Nos a deskubri ku 
no unikamente tin personanan 
débil. Henter humanidat ta debil. 
Di repente, e pandemia di coro- 
navirus a revelá na nos ku humanidat ta un espesie den 
peliger. Den poko dia nos a bira mas humilde i mas insigur. 
E virus a obligá nos pa pensa, reflekshoná i meditá. 

Den un mundu super poblá den kua nos no ta pone nos 
mes di akuerdo pa reakshoná dilanti e kambio klimátiko, 
ora naturalesa ta bai deteriorando, ora tin sorto di animal- 
nan ku ta bai ta kabando... no ta straño ku virusnan ku tam- 
be ta parti di e ecosistema ta kuminsá na reakshoná di man- 
era inesperá. 

E dianan aki nan ta poniendo riba retnan sosial tur klase 
di reflekshon. Tabatin un fuerte eko loke e eskritor brasileño 
Eliane Brum ta sugeri: “E 

efekto di e pandemia ta e efekto konsentrá i serio di 
loke e krisis klimátiko ta produsiendo ya na un ritmo muchu 
ménos lihé. Ta manera ku e virus ta dunando nos un demos- 
trashon di loke pronto nos por pasa den.”. 

Mi no sabi si di bérdat t’asina. Den kualke kaso, e virus 
no ta permiti nos gaña nos mes.. Nos ingenuidat di ku nos 
komo humanonan ta kontrolá mundu a disolvé den algun 
dia. Nos mester kambia nos moda di biba. E virus ta siñan- 
do nos ku nos tur ta pertenesé na e mesun sorto. Nos mester 
siña urgentemente pa biba di manera mas solidario buskan- 
do e bon komun di henter humanidat. 

E sistema ku ta dirigi mundu den e momentonan aki ta 
inhumano: E ta kondusi na un minoria di esnan privilegiá na 
un bienestar irasonabel i deshumanisadó, i ta ruina bida di 
inmenso mayoria di seman humano indefenso. E sistema 
aki ta hasi imposibel konsenso di pueblonan pa pone den 
lus e ophetivo di e bon komun di humanidat riba un tera ku 
ta kas di tur. 

hende. 

Tambe nos komo kristiannan mester reflekshoná i med- 
itá pa deskubri kon nos por kontribui pa siña na biba di 
manera mas humano i solidario despues di e pandemia aki. 
Hopi kristian no konosé ku e aporte mas importante di He- 
sus na e mundu aki tabata promové e proyekto humanisadó 
di Dios, loke E tabata yama “reino di Dios”. E proyekto aki 
no ta eksakto un religion. E ta bai mas ayá di kreensha pre- 
septo i ritonan di kualke religion. 

Segun Hesus, e ultimo misterio di bida ta un Dios, Tata 
di tur hende. Humanidat ta simplemente famia di tur su yunan 
hómber i muhé. E uniko ophetivo di e Tata, riba e tera aki, 
ta pa bai konstruyendo un famia kaminda kada bes ta reina 
mas hustisia, igualdat, solidaridat. Esaki ta e kaminda pa 
yega na un mundu kada be mas humano kaminda nos tur por 
biba ku dignidat. I tambe esun ku ta permiti kreyentenan pa 
biba ku e speransa di konosé un dia, mas ayá di morto, 
plenitut di bida pa henter humanidat. 

Kere den un Dios, Tata di tur hende, por yuda nos den e 
tempunan aki pa sinti nos no unikamente miembronan di e 
mesun klase sino yunan hómber i muhé di un uniko famia. E 
eksperimentu ku nos tur ta ruman por reforsá nos kapasidat 
pa krese den solidaridat. Biba den aktitut di fratemidat por 
duna nos impulso pa buska e bon komun di henter humani- 
dat, kuminsando ku esnan mas pober i den nesesidat. E 
yamada grandi di Hesus na seman humano ta esaki: “Buska 
reino di Dios i buska pa hasi su boluntat promé i boso ta 
haña tur e sobrá kosnan aki aserka” (Mateo 6,33). 

José Antonio Pagola 

Amigunan di infansia 

Mi a hunga diferente wega di 
mucha ku mi amigunan di infan- 
sia. Mi a hunga hopi ku mi ruman- 
nan Leo i Winnie, pero tambe ku 
amigunan bisiña den Antriol. Por 
menshoná Ramiro di Maria, Jopi di 
Perul, Yubi di Weis, Bubu di Janshi 
di Margareth, Bañá i tambe Roque 
Domacasse ku ta bin for di Mexico 
den Antriol Pariba. 

Asina ei mi por menshoná ku 
nos tabata hunga bala riba un pida 
tereno habri banda di kas, usando e 
porta di garashi di Jan mi tio komo 
pal’i gol. Komo e porta tabata trahá 
di zim, kada gol tabata un bochin- 
cha di otro mundu. Ta masha Ma 
Wicha sa rabia i hasta kita bala for 
di nos. 

Nos tabata traha bala di mea 
ora no tin bala di pléstik. Ta hopi 
bala a pérdé ora nan kai den kurá 
di hende. Pero ku e bala aki ta hopi 
uña a ranka kita tambe, ora ta skdp 
den tera of piedra enbes di e bala. 
Riba mesun pida tereno habri aki 
tabata hunga tróm i malbu. Tambe 
tabata traha garoshi ku wil di tapa 
di bleki i klós di hilu komo sturwil. 

Otro kos ku mi a hasi hopi ta- 
bata traha fli ku speilu di palu di 
flambeu i subié ku hilu di tarai. Ta 
hopi fli a kai den kurá di nos bisiña 
Juchi di Albu. Mi tabata biba tambe 
banda di Rosa i Odulio, mayornan 
di Rafael Statie. Tambe tabatin 
Carmen i Tishi Abrahams komo 
nos bisiñanan. Nan yunan tabata 
Mary, Glendis, Uka i Bubu. 

Un aktividat ku mi sa bishitá e 
tempu ei ta sinetruk na Warda di 
Polis, ku no tabata leu di mi kas. E 
tabata keda enfrente di kas di Bu- 
chi Campin. 'The Three Stooges' ta- 
bata hopi popular na sinetruk. 

Algun personahe 

Den Antrioi mi ta kórda vários 
famia. Pa menshoná algun: Magri 
i Elsa Provence, Chi Cóni di Buchi 
Fransnan, Tonton i Maria di Min- 
guel i Yuya Fransnan, Tichi ku Ben 
Frans di Davidnan, Moi Martines i 
Chame di Marlene i Leonan, Aman- 
cio, Eté i Shon Ni Statie di Johnny- 
nan, Gibi Soleano, Victor Winklaar- 
nan, Marco i Maria Janga ku nan 
yunan i Nénsi di Broertjenan, Lita 


mama di Bubu Adoptienan i asina 
hopi hende mas pa menshoná. E 
señora ku a kria Juancito Nicolaas 
si mi no ta kórda su nómber mas. 

Ata aki un bista di tur e lugánan 
unda bo por a kumpra kos riba e 
kaya prinsipal di Antriol: 

Na Róró, Chandi Sigá, Selinda, 
Yuchi Ataka, Hose Coffi, Toko Al- 
tagracia di Mauricio Marchena, 
Jasper Provence, Cor Vis, Mingui i 
Nerio Mercelina. 

Mijamianan 

Mi tabatin hopi famia di tantu 
banda di Tacu i Bachi komo Wi- 
cha i Dun. Mayoria di mi fami- 
anan tabata biba na Antriol, pero 
tabatin hopi tambe na Nikiboko. 
Pero manera mayoria di famianan 
boneriano hopi di mi famianan a 
bai biba na Kórsou i Aruba, komo 
na e islanan ei tabatin mas opor- 
tunidat pa yega na trabou. 

Famia parti di mi tata ta hopi 
mas grandi ku parti di mi mama, 
komo mi mama tabata 3 ruman, 
miéntras di banda di mi tata nan 
tabata muchu mas. Den Antriol 
mi tabatin mi tio Jan ruman di mi 
mama i tambe Chechi di Doy, ru- 
man mayor di mi tata. 

Na Sabana tabatin Dudi di Mau- 
ricio i na Nikiboko Catharina Hart 
di Antonio, ámbos ruman muhé di 
mi tata. Tacu su otro yunan, Cicilio 
i Telachi Beukenboom, a bai biba 
na Aruba, miéntras Nouel a bai 
Kórsou. E tio aki a haña e nómber 
franses Nouel komo ku tata di papa 
Tacu tabata yama Maurice Nouel. 
Polito ruman di mi mama tambe a 
keda biba na Kórsou. 

Tacu tabatin yu djafó tambe, 
ku ta Loreta AntJiony na Rincon i 
Pablo Eusenia na Nikiboko. Tambe 
tabatin Pedro Bomba i Angelina St 
Jago, ámbos ku a bai biba na Kór- 
sou. Pues asina ei por komprondé 
ku mi tin hopi primu- i prima ku ta 
biba na Aruba i Kórsou. Semper mi 


a bisa ku si bo ta Boekhoudt i ta 
biba na Kórsou óf Aruba i bo no ta 
famia arubano, bo ta mi famia. 

Dun tambe tabatin un yu djafó 
ku a bai biba na Kórsou ku ta Con- 
stancia Evertsz, famia di Machi 
Miminan i ku a kasa despues bira 
Sambo. Di parti di Mama Wicha 
mi tabatin hopi famia Adoptie den 
Antriol. Si bo chék mi rais di famia 
bo ta mira ku e Adoptienan ta ma- 
sha hopi, aunke ku Mama Wicha a 
haña e nómber di Adoptie dor ku 
esun ku a kasa ku su mama, esta 
Vesuvius, a rekonos'é. Su mama ta- 
bata Clemencia Janga i su tata mes 
tabata Jan Gerarda. 

Kaso impaktante 

Tin 3 kaso ku a impaktá mi ma- 
sha hopi tempu den mi infansia. 
Durante e promé parti di mi huben- 
tut, mi ta kórda dos desgrasia di 
tráfiko grandi i un insidente ku 
un mucha hungando. E aksiden- 
tenan tabata esun ku un dómtruk 
di gobiérnu i e otro tabata esun di 
Kitoki. E dómtruk a bóltu i mata, 
segun mi,3 persona. Entre otro ru- 
man hómber di Boy Jansen, e ul- 
timo aki konosi komo hungadó di 
futból den Real Rincon. Boy Jansen 
mes ta bin muri den un aksidente 
di outo basta tempu despues. 

Kitoki tabata un vehikulo di 
Tavio St. Jago ku a kima i ku nan 
a drech’é di palu. E tabata trans- 
portá muchanan di Rincon ku ta- 
bata bishitá ambachtschool na 
Playa. El a aksidentá i a plama na 
wérki, pero danki Dios ku ta herido 
so tabatin. Yubi Frans mi ta kórda 
tabata un di esnan ku mester a bai 
hóspital. 

Skuchando e yoramentu di am- 
bulans den ámbos kaso e tempu ei, 
pasando den kaminda di Antriol, a 
hasi masha impreshon riba mi. Ta 
un ambulans so tabatin i asina e 
mester a hasi diferente biaha, pas- 
ando dilanti di nos kas na Antriol. 

E insidente ku e mucha tabata 
dia ku mi amigu di infansha Yubi 
di Weis a aksidentá seriamente na 
su pia, ora ku un aparato di zoya a 
kai riba su pia. Tabata algu teribel 
pa bo komo mucha presensiá. Esei 
a sosodé, segun mi, ku kabayito na 
Jeugdhuis na Playa. 

Hasiendo deporte 

Mi tabata gusta hunga futból. 
Ora mi a bira un poko mas grandi, 
mi a kuminsá hunga bala un poko 
mas leu di kas. Aunke ku mi mama 
no tabata kier, mi tabata hórta shót 
i bai hunga na Antriol Pabou den 
Speeltuin. Mi tabata hasi manera 

ta félt banda di santana mi ta bai, 
pero tabata lora dal un buélta, pasa 
banda di kas di Wana di Téshi, 
pasa dilanti di kas di Shorombu 
Sangura, sigui pa Speeltuin. Ano- 
chi ora bira skur ku futból a kaba, 
mi tabata pasa e ora ei si, banda 
di Madam di Dewachi ku ta traha 
pan, bin pariba. 

Den Speeltuin tabatin hunga- 



Chandi Sigá (Frans) tabatin 


tienda pegá ku nos kas. 

dónan manera Shon Ma Statie, Pa- 
pachi Statie, Cornelio i Lino Statie, 
Franklin, Frank i Robby Winklaar, 
Rudy Jacobs, Pin Silberie i mas. 

Mi tabatin mag di bai hunga 
bala si riba félt banda di santana, 
komo ei tabatin hende grandi ku 
tabata yuda muchanan praktiká e 
deporte. Asina ei mi a kuminsá gus- 
ta futból masha hopi mes. Te ainda 
mi ta kórda mi promé unifórm, na 
edat chikitu, ku tabata un karson 
blou ku un flanél di Malta Amstel. 
Mi tabata trein despues tambe ser- 
ka Edmundo Confesor. Mi a hunga 
bala mas despues huntu ku Hildo, 
Papa i Dada Wijman, Elio Flores i 
Toon Martisnan. 

Mi hungadónan faborito e tem- 
pu ei tabata Ruby Balentin, Nechi 
Wijman i mas despues Shaki Bern- 
abela. Mi tabata bon amigu tambe 
ku Elio Flores, otro bon hungadó. 
E kiper ku mi tabata gusta mira 
para den gol tabata Virgilio (Kórá) 
Nicolaas. Benito Anthony i Broertje 
Finies tambe tabata bon kiper. E 
timnan den e tempu ei tabata Uru- 
guay, Deportivo, Estrellas, Real 
Rincon, Vespo, Flamingo i SUNT. 
Réfrinan ku mi ta kórda ainda di 
e époka ei ta Janshi Wanga, Alipio 
Goeloe i Max Chirino. 

'Cowboy' 

Mi tabatin basta amigu di bario, 
ku no tabata bisiña ku kende mi ta- 
bata hunga futból, pero tambe un 
wega di 'cowboy' den mondinan di 
Tanki Abou. Tanki Abou ta un área 
ku tabatin un mondi i tabata keda 
pabou di kaminda grandi di Playa 
pa Antriol, na altura entre tienda di 
Hose Coffi di Yuchi Toko Altagracia 
di Mauricio Marchena. Ei trasnan 
tabata biba Keke Bart i Papa Braaf- 
hart. Tambe patras di Juchi Ataka 
ei tabata biba Rudy Jacobs di Tinti- 
na. 

OLB a presentá hefe di Komunikashon nobo 


Diputado Elvis Tjin Asjoe: mester profesho 
nalisá i modernisá komunikashon mas 


KRALENDIJK - Ku at- 
kisishon di un hefe nobo 
pa e sekshon di Komuni- 
kashon di Entidat Publiko 
Boneiru (OLB), gobiérnu 
di Boneiru kier profesho- 
nalisá, modernisá komu- 
nikashon ku pueblo mas 
i hasi esaki mas efektivo. 
Asina diputado enkargá ku 
komunikashon, Elvis Tjin 
Asjoe a trese dilanti duran- 
te un enkuentro ku prensa. 


Den sala di reunion di sek- 
shon di Finansa di Entidat 
Publiko Boneiru (OLB), El- 
vis Tjin Asjoe, algun mo- 
mentu promé ku el a subi 
avion pa porfin, despues di 
kuater luna, bishitá su se- 
ñora na Aruba, a presentá 
e hefe nobo di Servisio di 
Komunikashon di OLB. Ta 
trata di Favel Maduro, ku 
entrante 1 di yuni a keda 
nombrá den e funshon, ku 


for di mei 2018 ta vakante. 
Un di su promé tareanan 
lo bira pa mas pronto po- 
sibel presentá un Plan di 
Komunikashon ku ta karga 
aprobashon di Kolegio Ehe- 
kutivo. 

Klek 

Pa ilustrá kon a yega na 
e eskoho pa e hefe di komu- 
nikashon nobo, Tjin Asjoe 
a repasá breve e historia i 
proseso ku a kana. Ya pa 



algun tempu kaba, for di 
mei 2018, ta buskando un 
hefe pa e servisio aki, ku 
for d februari 2019 te ku 
yuni 2020 tabata guiá pa 
Loeki Nicolaas, komo hefe 
interino. Na desémber 2019 
a kuminsá ku e proseso di 
solisitut, ku a produsi 15 
kandidato. For di e 15 kan- 
didatonan aki, Favel Madu- 
ro a resultá e mihó. Promé 
ku e desishon final a kai, a 
tene un kombersashon ku 
Maduro pa wak si e parti- 
donan ta bai bon ku otro i a 
ripará mesora ku e klek tei. 

Fondo 

Atkisishon di un hefe 
nobo, segun Tjin Asjoe, ta 
kuadra ku ehekushon di e 
Akuerdo di Atministrashon 
(Bestuursakkoord) ku Bo- 
neiru a sera ku Hulanda i 
ku ta kana te ku novémber 
2022. Ei den un di e pun- 
tonan di prioridat ta, pa 
drecha e aparato publiko. 
For di un análisis aña pasá 
di e aparato gubernamental 
a bin 26 punto di rekomen- 
dashon dilanti ku Kolegio 
Ehekutivo ta ehekutando 
pokopoko. Den esaki ta 
esensial pa drecha di fun- 
shonamentu di e aparato di 
komunikashon tambe. 

Pa drechamentu di fun- 
shonamentu di e apara- 
to publiko, ministerio di 
Asuntunan Interno i Re- 
lashon di Reino a pone 3,2 
mion dóler disponibel. For 
di e 3.2 mion dóler akf, a 
reservá 400 mil dóler pa 
drecha komunikashon. Un 
parti di e plaka aki ta pa 
traha un wepsait nobo, pá- 
gina di facebook i ‘brand- 
ing’. 

Komo ku 400 mil dóler 
no ta sufisiente, lo por hasi 


uso di otro fondonan den e 
presupuesto 2021 di OLB. 
Tambe lo sigui buska mas 
fondo serka Hulanda pa 
asina tin un sekshon di ko- 
munikashon ku por infor- 
má e komunidat boneriano 
mas profeshonal, moderno 
i efektivo posibel. 

Komunikashon primario 
Segun Tjin Asjoe, Kole- 
gio Ehekutivo ta trata na 
fortifiká e aparato guberna- 
mental riba tur área. Esaki 
basá riba e Akuerdo di At- 
ministrashon ku gobiérnu 
hulandes. Komunikashon 
ta bai bira primordial den 
esaki, komo ku ta esensial 
pa informá e pueblo di e 
tantfsimo desaroyonan ku 
ta tumando lugá. Tjin As- 
joe: “Ora nos a yega, e sek- 
shon finansiero no tabata 
eksponé sufisientemente. 
Nos a pone 4 te 6 hende 
ékstra na trabou. Nos ta 
pushando duru pa reku- 
perashon di e parti di tur- 
ismo. Na LW nos a pone un 
lider di proyekto, ku tambe 
ta sali for di e Bestuursak- 
koord. Na matadero nos tin 
hende nobo. Tantu bal bo 
ta traha duru pero bo no 
ta informá komunidat. E ta 
keda malkontentu i ta bisa 
ku bo no ta hasiendo nada. 
E sekshon di informashon 
ta bai ta hopi primario. Ta 
bai pone fondo disponibel 
basá riba e plan ku nos ta 
bai risibf finalmente for di e 
hefe nobo.” Mehorashon di 
e sekshon ta enserá ku ta 
bai reforsá e esaki ku per- 
sonal kualifiká. E sekshon 
na e momentunan akf ta 
konsisti di seis persona, di 
kua 5 fiho i un ‘trainee’. Tin 
dos funshon mas ku tin ku 
yena. 















